Urbasako begiratokia: Balcon de Pilatos\n924 metroko erori bat Urbasa mendizerraren amaiera naturala da. Laban batekin moztutako harkaitz bat bailitzan. Mozketa perfektua. Balcon de Pilatos Ameskoa haran osoa ikusteko aukera ematen duen begiratoki bat da. Eta harkaitzen pean, zuhaitzen artean, edertasun handiko sekretu bat izkutatzen da: Urederraren iturburua.\nBalcon de Piltaso. Behean, zuhaitzen artean, Urederraren iturburua dago | 20180722\nInork ez daki Balcon de Pilatos izena nondik datorren, izan ere, bertako jendeak ere ez du horrela izendatzen. Balcon del Ubagua bezala ezaguna zen. Leku hau, Urbasako mendizerra, urari lotuta dago. Ez bakarrik balkoiaren pean dagoen iturburuagatik, baizik eta mendiaren barruan akuiferoak daude. Izenak berak ere horrela dio: ur eta basoa. Urezko basoa.\nBalcon de Pilatosek lur jauzia inguratzen paseo atsegin bat eskaintzen du. Kanpotik inguratu daiteke, amildegiaren ertzetik, baita barrutik ere. Paseo politena, dudarik gabe, ertzetik da. Naturaren lan hontatik paseatzeko ibilbidearen une batean hesi bat pasa behar da. Hesi hauek barrutik kanpora joateko sarbideak dute, eta bideak berak markatzen dizu noiz pasa behar duzun hesia.\nBidearen hasiera zabalgune batean da. Bidea nabarmentzen da\nErtzera asko gerturatzen bagara harkaitz izugarria ikusi daiteke.\nSakanaren muga markatzen duten hesiak | 20170902\nBidearen une batzuetan barrutik egin behar da ibilbidea lur jauziak horretara behartzen zaituelako.\nBalcon de Pilatos-en amaieran inguratu ondoren | 20180722\nBidea oso erraza da, ibilbide atsegin bat da batzuetan ertzera eramaten zaituena eta, beste batzuetan, barrura sartzen zaituena. Leku batzuetan ez da oso gomendagarria ertzetik joatea, baina, esan bezala, horretarako hesia dago. Ibilbideak 300 metroko denibela dauka. Arrisku "bakarra" erorketa handi baten ondoan paseatzen ari garela da, beraz, ardurarekin jokatu behar da, bereziki ertzera gerturatzen garenean. Ez du merezi argazki batengatik bizitza arriskuan jartzea, esaterako. Gainera, haurrekin joatean ardura ere handiagoa izan behar da.\nBistak izugarriak dira, baina arrisku handirik hartu gabe. Ni oso beldurti naiz...\nBalcon de Pilatos inguratzean ikusten dira bista politenak | 20170902\nBistak | 20180722\nBalkoiaren "barruko" ibilbidea, hau da, ertzeko barruko bidetik ez da balkoiaren ikaragarritasuna ikusten, hau da, ez da 900 metroko eroria ikustene eta ez da Urederra iturburuaren soinua entzuten. Hala ere, paseotxo polita bada ere. Aparkalekutik ateratzen da eta Balcon de Pilatos amaierara arte doa. Bide honek basoetatik eramaten ziatu, magikoak diruditen mendietaik, eta atseden hartzeko eta jateko aukera ematen duten larreak daude ere. Esan bezala, gainera, hainbat lekutan hobe da ertzetik ez arriskatzea eta bide honetatik joatea. Bide hau asfaltatuta dago txirrindulendako prestatutako bidea dela uste dudalako. Kartel batek 2 kilometroko distantzia markatzen zuen aparkalekura joateko; esandako, motza eta erraza. Hori bai, niri luzeagoa egin zitzaidan.\nUrbasaren adibide txiki bat; balkoiaren "barrutik" doan bidea | 20180722\nBalcon de Pilatos beste perspektiba batetik, "barrura" joatean. Zuhatzen artean, ikusten ez bada ere, iturburua dago\nBakedanora joateko bidea.\nBakedanora joateko bidetik | 20180722\nNola iritsi. NA-718 errepidetik joan behar da Olazti eta Lizarra batzen dituen errepidea Urbasa parke naturalaren barruan. Sakanako aldetik, Urbasako portua igo ondoren, Bioitzia kanpina atzea utzi behar da. Hau pasata zabalgune handi bat dago. Bertan zaldiak, behiak eta ardiak askatasunean egon ohi dira. Larre handi bat hau pasata balkoiaren aparkalekua dago. 150 metrora balkoia dago.\nZuhaitz honek "ongietorria" ematen die bisitariei.\nAmeskoak Balcón de Pilatos balkoia escapadas harkaitzak lur jauzia mendia mendizerra Nafarroa rural Sakana turismo Urbasa Urederra\nEtiketak: Ameskoak Balcón de Pilatos balkoia escapadas harkaitzak lur jauzia mendia mendizerra Nafarroa rural Sakana turismo Urbasa Urederra\nSanguli Salou, camping bat baino askoz gehiago\nmartxoa 11, 2014\nSalouk behin eta berriz itzultzera erakartzen zaitu. Tarragonako Costa Dauradako hiri turistikoa da Salou. Hondartza, eguzkia eta, oporra garaietan, jaia. Urtero milaka eta milaka turista joaten da Saloura. Saloura joan nintzen lehenengo aldian ume bat baino ez nintze, eta modu ezin hoberenean ezagutu nuen, Sanguli campingari esker. Ordutik urteko hilabete hoberena abuztua bihurtu zen, eta urtean zehar ere 'campingean' eta Saloun baino ez nuen pentsatzen.\nZugarramurdi, sorginen lezea\nAmalurraren umetokian naturarekin harremana ospatzeko biltzen ziren. Lezearen barruan dantza egiten zuten lurrari eskaintzen zituen gauza guztiengatik eskertzeko, urtean zehar uzta ona izateko, eta eguraldiak lagundu zezan. Lurra, eskertuta, botikak eta ukenduak egiteko senda belarrak egiten zituzten; jateko ahal izateko uztak ematen zituen... Emakume hauek lurrak ematen zuen jakinduria zuten, emaginak ziren baita aholkari eta erizain lanak egiten zituzten ere. Ama Lurra hasiera eta bukaera zen garai horretan. Eta emakume hauek haien herrietarako hoberena nahi zuten. Baina dena aldatu zen, lezeetan biltzea infidel, sorginkeri eta gaiztokeriaren adibide bihurtu zen. Eta hori adaltu behar zen.\nZugarramurdi ezaguna egiten duen istorioa historia tristea da. Jazarpen, beldur, susmo, atxiloketa, kartzel eta heriotza historio bat. Baina aldi berean historia polit bat gordetzen du, manipulatu eta ahaztu egin dena. Herri hauek lurraz bizi ziren eta horregatik jendearentzat garrantzitsua zen. …\nabuztua 19, 2018\nCharco Verde edo Charco de los Clicos-eko uretan bizi diren Ruppia Maritima motako algei eta azufreari esker laku hau berde kolorekoa da. Berdeak, gainera, hondartzaren are beltzarekin kontratatzen du, baita mendien gorriarekin ere. Ehun metrok banatzen ditu laku berdeak eta itsasoak. Gainera, Atlantiar Ozeanoa lakuarekin bat egiten du lurazpiko zirrikituen bidez.\nCharco Verde-aren izena ez da misteriao bat lakuaren kolore intentsoa ikusi ondoren. Aldiz, bere beste izena, el de los Clicos, garai batean zonalde honetan bizi zen itsaski jangai bati esker datorkio. Gaur egun clicosak desagertuta daude. Charco Verde Lanzaroten dago, Sumendien uhartean, El Golfo herrian, Yaiza udalerrian. Parque Natural de los Volcanes-en barruan dago. Timanfaya parke nazionala inguratzen du sumenden parke naturalak.


Joanak joan — Eibar.ORG | Eibarko peoria\nHemen zaude: Hasiera / Blogak / Garagoittiko Orakulua / Joanak joan\nOier Gorosabel 2008/02/06 18:00\nIntzensu usaiñakin itto biharrian egonda be, liburu hau bikaiña begittandu jatak liburu moduan. Landuta jagok, eta igarri egitten dok. Zer duan egixa, zer asmakizuna... ez dok erreza bereizten, eta horregaittik asko eskertzen dittuk autoriak berak gehittutako aintzin eta gibel-solasak. Etxahun Barkoxekuan bizitziak lehendik be interesatzen jatan, eta hasierako amua horixe izan zuan; baiña esandako moduan, liburuan gertakarixen dosifikaziñua eta kontatzeko moduak otsuak harrapatzeko tranpiana egitten jok, harutz abixau eta irakortzen jarraitzetik bestelako urtenbiderik ez dabena emoten. Erdittik aurrera, benetan trepidantia eta gustora irakortzeko nobelia.\nNobelia, bai: ez da-eta erreza 1800 inguruan bizi izandako arlote baten bizimodua kontatzia, bere bertsuetan esan zittuanak eta herri-goguan geratu dirazenak kontuan hartuta. Hala idatzi juan Etxaidek liburu hau, 1955 aldian, eta nahi eta nahi ez jakiñeko gauzei berak asmautakuak gehittu jetsazen nobela modu bat antolatzeko. Hortxe sartzen dok diñoten intzensu úsaiña (giristino doktriñian aldeko diskurtsuak, Maider ume iñuxentia, bere bizitzia emonda, Jesüs-Krixt txiki antzera pekatarixak redimitzen dittuana...), eta baitta be gaur egunian grazixia egitten daben –baiña hain eraginkorra izaten jarraitzen diharduan- egittura melodramatikua (Maiderren eta Xaxin herixotzetan). Baiña Etxaiden alde, sasoi hartako bizitzian, izakeren, ohitturen eta adarren gordinttasuna etxok ezkutatzen (eta hau izan zan antza, bere sasoian nobela honek ekarri zeban barrikuntza haundixa), eta zati haundi baten Etxahunetaz dakiguna nahikua fidel isladatzen jok, ez hainbeste nobeliangaittik, bai ostera notas a pie de pagina ugarixengaittik. Izan be, Jean Haritxelharrek sakon ikertu jittuan dokumento historikuak hurrengo urtietan, eta horretara Etxaidek ez zekixazen hainbeste gauza agertu zittuan. Euretako asko, hónek nototan agertzen dittuk.\nIntzensu úsaiña eta melodramiaz aparte –hau dibertigarrixa eta guzti izan lajeikek- pizkat gogaikarrixa bai egin jatana, azpiko notena izan dok. Gehixenak ondo dagoz, eta asko ikasten dok eurak irakorritta; baiña batzutan pasau egitten dok, eta irakorketia etenda be etxuagu ezer barririk ikasten. Esate baterako: Sentazi/Urdaits izenen gorabeheria, edo premu/prima, mendia/bortüa... ¡jasssaus, gizona! ¡behiñ esanda nahikua!\nEdozelan be, hurrengoz Barkoxera noianian, inguruko bidietako pasiuak eta leku izenak beste begi batzuez ikusi edo ezagutuko jittuadaz. Argazkixan baiño karga alkoholiko gitxiago izango ahal dot odolian, orraittiokan!\nIzango direz igual 20 urte baino gehiago Yon Etxaideren "Begia begi truk" irakurri nebala. Antzerki formatuan dago idatzita eta ez da oso errez irakurtzen horregatik baina disfrutau egin nebala gogoratzen dot. Eta euskera piloa ikasi bebai.\nAiba la ostio Patxi


ANTIGUA-LUBERRIKO IRAKASLEEN ERRETIROA | Antigua Luberri BHI\nANTIGUA-LUBERRIKO IRAKASLEEN ERRETIROA\nGure ikastetxeko lankide eta irakasle izan diren Begoña Abalia, Lourdes Herrasti, Isabel Gómez eta Juan Carlos López omendu nahi ditugu, erretiroa hartzen duten une honetan. Urte luzetan zehar erakutsi duten hurbiltasuna eta profesionaltasuna eskertu nahi diegu. Eta pozik gaude, pentsatuz hemendik aurrera beren lanaren fruituez gozatu ahal izango dutela. Abiatzeko unea baita.\nAurrera begiratzean, Begoña, Lourdes, Isabel eta Juancar, gogoratu erretiroa ez dela atseden hartzeko unea, baizik eta bizitzaz gozatzekoa. Bizitzaz gozatzeari dagokionez, azken batean, orain artekoa entrenamendu hutsa izan baita.\nAtzera begiratzean, gogoratu lanean izan duzuen konstantzia, borondatea eta gaitasuna; izan zaitezte harro ondo egindako lanaz eta hemen utzi duzuen arrastoaz.\nBegiratu, azkenik, alboetara, eta ikusiko duzue zuen ondoan jarraitzen dugula.\nAdiorik ez, beraz.\nAurrekoaJANGELAN ERE ERRETIROA!\nNextGABON ZORIONTSUAK ETA URTE BERRI ON!!\nIritsi dira udako oporrak!!!!


Bi egunean 120 kilo inguru - Soraluze - Plaentxia.eus\nBi egunean 120 kilo inguru\nUbane Madera Zangitu 2022-04-27 17:56\nGaur, eguaztena, hirugarren egunez egongo dira Greziako errefuxiatuei laguntzeko makarroiak batzen Gaztetxean eta herriko saltokietan. Herriko boluntarioak ari dira batze-lanak egiten, Zaporeak elkartearekin koordinatuta. Lehen bi egunetan, 120 kilo inguru batu dituzte. Horrez aparte, eskolan ere ari dira bilketa egiten eta Soraluzeko Udalak ere egingo du bere ekarpena. Barikura arte izango da makarroiak emateko aukera. Erronka da 300 kilo batzea.\nEgunotan, Debabarreneko sei herritan ari dira elikagaiak batzen, Grezian sukaldatu eta hango errefuxiatuei emateko. Zaporeak elkartearendako dira. Elkarteko boluntarioek, egunero, 1.200-1.800 arrazio banatzen dizkiete Grezian errefuxiatuta kale gorrian dauden migranteei, 05:00etan hasi eta 17:00ak bitartean lan eginez.\nSoraluzeko kasuan, hodi erako makarroiak batzen ari dira. Astelehenean eta martitzenean, 120 kilo inguru batu dituzte. Bilketa puntua Gaztetxea da. Barikura arte izango dira makarroiak batzen, 17:30etik 20:00ak bitartean. Dena den, herriko saltokietan ere egokitu dituzte makarroiak lagatzeko lekuak. Gaztetxeko bilketa puntuan txandak egiteko boluntarioak eskertuko lituzkete. Parte hartu nahi duenak: 666279794 edo ionvarela@hotmail.com.


HBZko PPko kide batek onartu du muga urratu dutela eta erreformak eskatu ditu botoa bermatzeko\nIzurri baten erdian ospatu ziren igandean hauteskundeak Euskal Autonomia Erkidegoan eta Galizian. Bi lurraldeetan hainbat eta hainbat herritarrei bozkatzera irtetea galarazita. Hala, hauteskunde batzordeen babesa jaso duten eta milaka pertsona bozkatu gabe utzi dituzten gobernuen erabakiek polemika piztu dute. Horren aurrean, Hauteskunde-Batzorde Zentraleko (HBZ) PP alderdiko kide batek botoa bermatzeko erreformak eskatu ditu.\nAdur Ezenarro (Ordiziako alkatea): "Herritarrek norbaitek babestuko zutenaren mezu bat jaso behar zuten, eta nik uste dut jaso zutela"\nOrdiziako alkateak Adur Ezenarrok, bozka egunaren ondorenean, herritarrentzako esker on hitzak izan ditu, hauteskundeetan EH Bildurengan eta covid19 kasuen gorakadan udalarengan jarritako konfidantzagatik. Gaitzean positibo eman duten herritarrei bozka eskubidea kendu zaiela gogoratu du eta gertatutakoa hausnarketarako erabil dadin nahi du Ezenarrok.\nMahai gainean daude datorren parlamentuari begirako lehen ondorioak\nEAJk eta PSE-EEk, gehiengo osoa lortu\tdute. Azken legealdian elkarrekin aritu dira Eusko Jaurlaritzan, baina ez dute gehiengo osorik izan legebiltzarrean, gutxigatik: 38 eserlekuan dago gehiengoa, eta 37 zeuzkaten. Emaitzak kontuan hartuta, datorren legealdian, gehiengoa izango dute: 41 ordezkari. Igoera horren oinarrian jeltzaleen igoera dago. PSE-EEk ez du igoera adierazgarririk izan: hamar ordezkari lortu ditu, 2016an baino bat gehiago.


Berakatz zopa lehiaketa egingo dute lehenengoz San Martin jaietan - Bergara - Goiena.eus\nBerakatz zopa lehiaketa egingo dute lehenengoz San Martin jaietan\nMaite Txintxurreta 2016-09-05 12:26\nIrailaren 17an, zapatua, izango da eguna, eta herriko gastronomia elkarteek hartu ahal izango dute parte. Santa Marina elizako arkupetan elkartuko dira sukaldariak.\nIrailaren 8a, eguena, izango da Bergarako elkarteen arteko I. Berakatz zopa lehiaketan izena emateko azken epea. Udaleko\nKultura Departamentura deituta egin daiteke (943 77 91 59).\nElkarte bakoitzak talde bakarra aurkeztu ahal izango du, eta talde bakoitza bi pertsonaz osatuta egon beharko da. Plaza mugatuak izango dira; hala, gehienez hamar elkartek hartu ahal izango dute parte. Kopuru hori gaindituz gero, zozketa egingo dute izena eman duten guztien artean.\nUdalak parte hartzen duen bikote bakoitzari 30 euroko dieta emango dio udal bonotan osagarriak erosteko. Era berean, Udalak sutegiak eta mahaiak jarriko ditu. Aldiz, ontziteria parte-hartzaileek eroan beharko dute.\nLehiaketako parte-hartzaileak, beranduen ere, 11:00etan agertu beharko dira Santa Marina elizpera bonoak jasotzera. Epaimahaia goizean zehar prestaketa-lanak ikustera pasatuko da, eta 13:30ean, prestatutakoa probatu ondoren, irabazlearen izena emango du. Irabazleek sari herrikoiak jasoko dituzte.\nEpaimahaia pasa ostean parte hartzaileek prestatutakoa etxera eraman ahal izango dute.


ESM: elektrolito perfluoratuaren interfaze ultra-konformala integratua energia handiko litiozko bateria praktikoetarako - Hoppt Battery\nHasiera / Bloga / ESM: elektrolito perfluoratuaren interfaze ultra-konformea energia handiko litiozko bateria praktikoetarako.\nESM: elektrolito perfluoratuaren interfaze ultra-konformea energia handiko litiozko bateria praktikoetarako.\nLitio-ioizko baterietan, 350 Wh Kg-1-eko helburua lortzeko, katodoaren materialak nikel-aberastutako geruza oxidoa erabiltzen du (LiNixMnyCozO2, x+y+z=1, NMCxyz izenekoa). Energia-dentsitatea areagotzearekin batera, LIBen ihes termikoarekin lotutako arriskuek jendearen arreta erakarri dute. Materialaren ikuspegitik, nikelean aberatsak diren elektrodo positiboek segurtasun arazo larriak dituzte. Gainera, bateriaren beste osagai batzuen oxidazio/gurutzaketak, hala nola likido organikoak eta elektrodo negatiboak, ihes termikoa ere eragin dezake, segurtasun arazoen kausa nagusitzat jotzen dena. Elektrodo-elektrolito-interfaze egonkor baten in situ kontrolagarria den eraketa da energia-dentsitate handiko litioan oinarritutako baterien hurrengo belaunaldiaren estrategia nagusia. Zehazki, katodo-elektrolito interfase (CEI) solido eta trinko batek egonkortasun termiko handiagoko osagai ez-organikoekin segurtasun arazoa ebatzi dezake oxigenoaren askapena galaraziz. Orain arte, CEI katodoak eraldatutako materialei eta bateriaren segurtasunari buruzko ikerketa falta da.\nDuela gutxi, Tsinghua Unibertsitateko Feng Xuning, Wang Li eta Ouyang Minggao-k "In-Built Ultraconformal Interphases Enable High-Safety Practical Lithium Batteries" izeneko ikerketa-dokumentua argitaratu zuten Energia biltegiratzeko materialei buruz. Egileak NMC811/Gr bigun-ontzi osoko bateria praktikoaren segurtasun-errendimendua eta dagokion CEI elektrodo positiboaren egonkortasun termikoa ebaluatu ditu. Materialaren eta pakete bigunaren bateriaren arteko ihes-mekanismo termikoa erabat aztertu da. Elektrolito perfluoratu ez-sukoia erabiliz, NMC811/Gr poltsa motako bateria osoa prestatu zen. NMC811-ren egonkortasun termikoa LiF inorganikoz aberatsa den CEI in situ osatutako babes-geruza hobetu zen. LiF-ren CEIk fase aldaketak eragindako oxigeno-askapena modu eraginkorrean arindu dezake eta NMC811 pozik dagoen elektrolito fluoratuaren arteko erreakzio exotermikoa inhibitu dezake.\n1. Irudia NMC811/Gr poltsa-motako bateria praktikoaren ihes-ezaugarri termikoen alderaketa, elektrolito perfluoratua eta ohiko elektrolitoa erabiliz. (a) EC/EMC eta (b) perfluoratutako FEC/FEMC/HFE elektrolito-poltsa motako bateria osoen ziklo baten ondoren. (c) Ohiko EC/EMC elektrolisia eta (d) perfluoratutako FEC/FEMC/HFE elektrolito-poltsa motako bateria osoa 100 zikloren ondoren zahartuta.\nNMC811/Gr bateriarako elektrolito tradizionala duen ziklo baten ondoren (1a irudia), T2 202.5 °C-tan dago. T2 zirkuitu irekiko tentsioa jaisten denean gertatzen da. Hala ere, perfluoratutako elektrolitoa erabiltzen duen bateriaren T2 220.2 °C-ra iristen da (1b irudia), eta horrek erakusten du perfluoratutako elektrolitoak bateriaren berezko segurtasun termikoa hobetu dezakeela neurri batean, bere egonkortasun termiko handiagoa dela eta. Bateria zahartu ahala, elektrolito-bateria tradizionalaren T2 balioa 195.2 °C-ra jaisten da (1c irudia). Hala ere, zahartze-prozesuak ez dio bateriaren T2ri eragiten perfluoratutako elektrolitoak erabiliz (1d irudia). Gainera, TR garaian elektrolito tradizionala erabiltzen duen bateriaren dT/dt balio maximoa 113 °C s-1-koa da, eta perfluoratutako elektrolitoa erabiltzen duen bateria 32 °C s-1 baino ez da. Baterien T2-aren aldea pozik dagoen NMC811-ren berezko egonkortasun termikoari egotz daiteke, elektrolito konbentzionaletan murrizten dena, baina elektrolito perfluoratuetan modu eraginkorrean mantendu daitekeena.\n2. Irudia Delithiation NMC811 elektrodo positiboaren eta NMC811/Gr bateria-nahastearen egonkortasun termikoa. (A,b) C-NMC811 eta F-NMC811 sinkrotroi energia handiko XRD-ren sestra-mapak eta dagozkion (003) difrakzio-gailur-aldaketak. (c) C-NMC811 eta F-NMC811-ren elektrodo positiboaren berokuntza eta oxigenoa askatzeko portaera. (d) Elektrodo positiboaren, elektrodo negatibo litiatuaren eta elektrolitoaren nahasketaren DSC kurba.\n2a eta b irudiek NMC81 pozgarriaren HEXRD kurbak erakusten dituzte CEI geruza ezberdinekin ohiko elektrolitoen presentzian eta giro-tenperaturatik 600 °C-ra bitarteko aldian. Emaitzek argi erakusten dute elektrolito baten presentzian, CEI geruza indartsu batek litioz metatutako katodoaren egonkortasun termikoari laguntzen diola. 2c irudian erakusten den moduan, F-NMC811 bakar batek 233.8 °C-ko gailur exotermiko motelagoa erakutsi zuen, eta C-NMC811 gailur exotermikoa 227.3 °C-tan agertu zen. Gainera, C-NMC811-ren fase-trantsizioak eragindako oxigeno-askapenaren intentsitatea eta tasa F-NMC811-renak baino larriagoak dira, CEI sendoak F-NMC811-ren berezko egonkortasun termikoa hobetzen duela berresten du. 2d irudiak DSC proba bat egiten du pozik NMC811 eta dagozkien bateriaren beste osagai batzuen nahasketa batean. Ohiko elektrolitoentzat, 1 eta 100 zikloko laginen gailur exotermikoek adierazten dute ohiko interfazearen zahartzeak egonkortasun termikoa murriztuko duela. Aitzitik, elektrolito perfluoratuari dagokionez, 1 eta 100 zikloren ondoren ilustrazioek gailur exotermiko zabalak eta leunak erakusten dituzte, TR abiaraztearen tenperaturarekin (T2). Emaitzak (1. irudia) koherenteak dira, eta CEI indartsuak NMC811 zahar eta pozik dauden eta bateriaren beste osagai batzuen egonkortasun termikoa modu eraginkorrean hobetu dezakeela adierazten du.\n3. Irudia NMC811 elektrodo positibo pozikaren karakterizazioa perfluoratutako elektrolitoan. (ab) F-NMC811 elektrodo positibo zaharraren eta dagokion EDS mapaketaren zeharkako SEM irudiak. (ch) Elementu banaketa. (ij) xy birtualean F-NMC811 elektrodo positibo zaharraren zeharkako SEM irudia. (km) 3D FIB-SEM egitura eta F elementuen banaketa espaziala berreraikitzea.\nCEI fluorizatuaren eraketa kontrolagarria baieztatzeko, benetako soft-pack baterian berreskuratutako NMC811 elektrodo positibo zaharraren zeharkako morfologia eta elementuen banaketa FIB-SEM (3 ah irudia) ezaugarritu ziren. Elektrolito perfluoratuan, CEI geruza uniforme bat eratzen da F-NMC811-ren gainazalean. Aitzitik, C-NMC811 elektrolito konbentzionalean F falta da eta CEI geruza irregularra eratzen du. F-NMC811-ren gurutze-sekzioko F elementuaren edukia (3h irudia) C-NMC811-arena baino handiagoa da, eta horrek gehiago frogatzen du fluoratutako mesofase ez-organikoaren in situ eraketa gakoa dela NMC811 pozik dagoen egonkortasuna mantentzeko. . FIB-SEM eta EDS mapeen laguntzaz, 3m irudian ikusten den bezala, F-NMC3-ren gainazalean 811D ereduan F elementu asko ikusi zituen.\n4a. Irudia) Elementuaren sakoneraren banaketa jatorrizko eta pozik dagoen NMC811 elektrodo positiboaren gainazalean. (ac) FIB-TOF-SIMS F, O eta Li elementuen banaketa sputtering ari da NMC811-ren elektrodo positiboan. (df) NMC811-ren F, O eta Li elementuen gainazaleko morfologia eta sakoneraren banaketa.\nFIB-TOF-SEM-ek NMC811-ren elektrodo positiboaren gainazaleko elementuen sakonera-banaketa agerian utzi zuen (4. Irudia). Jatorrizko eta C-NMC811 laginekin alderatuta, F-NMC811-ren goiko gainazaleko geruzan F seinalearen igoera nabarmena aurkitu zen (4a irudia). Horrez gain, gainazaleko O eta Li altuen seinaleek F- eta Li-aberastutako CEI geruzak eratu direla adierazten dute (4b, c irudia). Emaitza hauek guztiek baieztatu dute F-NMC811ek LiF aberatsa den CEI geruza duela. C-NMC811 CEIrekin alderatuta, F-NMC811 CEI geruzak F eta Li elementu gehiago ditu. Horrez gain, IRUDIetan ikusten den bezala. 4d-f, ioien grabaketaren sakoneraren ikuspegitik, jatorrizko NMC811-aren egitura sendoagoa da pozik dagoen NMC811-arena baino. F-NMC811 zaharreko grabaketaren sakonera C-NMC811 baino txikiagoa da, eta horrek esan nahi du F-NMC811 egitura-egonkortasun bikaina duela.\n5. Irudia CEI konposizio kimikoa NMC811-ren elektrodo positiboaren gainazalean. (a) NMC811 CEI elektrodo positiboaren XPS espektroa. (bc) NMC1 CEI elektrodo positibo originalaren XPS C1s eta F811s espektroak. (d) Kriotransmisiozko mikroskopio elektronikoa: F-NMC811-ren elementuen banaketa. (e) F-NMC81-en sortutako CEIren TEM irudi izoztua. (fg) C-NMC811-ren STEM-HAADF eta STEM-ABF irudiak. (Kaixo) F-NMC811-ren STEM-HAADF eta STEM-ABF irudiak.\nXPS erabili zuten NMC811n CEIren konposizio kimikoa karakterizatzeko (5. irudia). Jatorrizko C-NMC811 ez bezala, F-NMC811 CEI-k F eta Li handia ditu baina C txikia (5a irudia). C espezieen murrizketak adierazten du LiF aberatsa den CEIk F-NMC811 babestu dezakeela elektrolitoekin etengabeko albo erreakzioak murriztuz (5b irudia). Horrez gain, CO eta C=O kantitate txikiagoek F-NMC811-ren solvolisia mugatua dela adierazten dute. XPSren F1s espektroan (5c irudia), F-NMC811-k LiF seinale indartsua erakutsi zuen, CEIk disolbatzaile fluoratuetatik eratorritako LiF kopuru handia duela baieztatuz. F-NMC811 partikulen inguruko tokiko F, O, Ni, Co eta Mn elementuen mapak erakusten du xehetasunak osotasunean uniformeki banatuta daudela (5d irudia). 5e irudiko tenperatura baxuko TEM irudiak erakusten du CEI babes-geruza gisa jokatu dezakeela NMC811 elektrodo positiboa uniformeki estaltzeko. Interfazearen eboluzio estrukturala gehiago berresteko, angelu handiko eremu iluneko ekorketa-transmisiozko mikroskopia elektronikoa (HAADF-STEM eta eremu distiratsu zirkularra ekorketa-transmisio elektronikoko mikroskopia (ABF-STEM) esperimentuak egin ziren). -NMC811), zirkulatzen ari den elektrodo positiboaren gainazalean fase-aldaketa larria izan da, eta desordenatu-gatz-fase bat metatzen da elektrodo positiboaren gainazalean (5f. irudia). Elektrolito perfluoratuari dagokionez, F-NMC811-aren gainazala elektrodo positiboak geruza egitura bat mantentzen du (5h irudia), kaltegarria adierazten du. NMC811 elektrodo positiboko gainazaleko CEI geruza perfluoratutako elektrolitoan.\n6a. Irudia) NMC811 elektrodo positiboaren gainazaleko fase interfasearen TOF-SIMS espektroa. (ac) NMC811-ren elektrodo positiboan bigarren ioi zati espezifikoen azterketa sakona. (df) Bigarren ioi zatiaren TOF-SIMS espektro kimikoa jatorrizkoan, C-NMC180 eta F-NMC811 811 segundo sputtering ondoren.\nC2F zatiak CEIren substantzia organikotzat hartzen dira, eta LiF2 eta PO2 zatiak espezie inorganikotzat hartzen dira. Esperimentuan LiF2- eta PO2-ren seinale nabarmen hobetuak lortu ziren (6a, b irudia), F-NMC811-ren CEI geruzak espezie ez-organiko ugari dituela adieraziz. Aitzitik, F-NMC2-ren C811F seinalea C-NMC811-arena baino ahulagoa da (6c irudia), hau da, F-NMC811-ren CEI geruzak espezie organiko hain hauskorrak dituela esan nahi du. Ikerketa gehiago aurkitu zuten (6d-f irudia) F-NMC811 CEI-n espezie inorganiko gehiago daudela, eta C-NMC811-n espezie inorganiko gutxiago daudela. Emaitza hauek guztiek perfluoratutako elektrolitoan CEI geruza solido ez-organiko aberatsa sortzen dela erakusten dute. Elektrolito tradizional bat erabiltzen duen NMC811/Gr pakete biguneko bateriarekin alderatuta, elektrolito perfluoratua erabiliz pakete bigunen bateriaren segurtasun-hobekuntza hauei egotzi daiteke: Lehenik eta behin, LiF inorganikoetan aberatsa den CEI geruza in situ eratzea onuragarria da. NMC811 elektrodo positiboaren berezko egonkortasun termikoak fase-trantsizioak eragindako sareko oxigenoaren askapena murrizten du; bigarrenik, CEI babes-geruza inorganiko solidoak NMC811 delithiation oso erreaktiboak elektrolitoarekin harremanetan jartzea eragozten du, alboko erreakzio exotermikoa murriztuz; hirugarrenik, perfluoratutako elektrolitoak egonkortasun termiko handia du tenperatura altuetan.\nOndorioa eta aurreikuspenak\nLan honek Gr/NMC811 zorro motako bateria oso praktiko baten garapena jakinarazi zuen perfluoratutako elektrolito bat erabiliz, eta horrek nabarmen hobetu zuen bere segurtasun-errendimendua. Berezko egonkortasun termikoa. TR inhibizio-mekanismoaren eta materialen eta bateria-mailen arteko korrelazioaren azterketa sakona. Zahartze prozesuak ez dio eragiten perfluoratutako elektrolito bateriaren TR abiarazlearen tenperaturari (T2) ekaitz osoan zehar, eta horrek abantaila nabariak ditu elektrolito tradizionala erabiliz zahartzearen aldean. Horrez gain, gailur exotermikoa bat dator TR emaitzekin, eta CEI indartsuak litiorik gabeko elektrodo positiboaren eta beste bateriaren osagaien egonkortasun termikorako laguntzen duela adierazten du. Emaitza hauek erakusten dute CEI geruza egonkorraren in-situ kontrol-diseinuak gida garrantzitsua duela energia handiko litiozko bateria seguruagoen aplikazio praktikorako.\nLiteraturari buruzko informazioa\nEraikitako interfase ultrakonformeek segurtasun handiko litiozko bateria praktikoak ahalbidetzen dituzte, energia biltegiratzeko materialak, 2021.\nAurrekoa: Zergatik huts egiten du litio-burdin fosfatoaren bateriak?\nHurrengoa: Zergatik huts egiten du litio-burdin fosfatoaren bateriak?


Kontzertu Ekonomikoa: definizioa eta jatorria - Gaiak - Euskonews\nMireia GARAY ELEXPURU\nKontzertu Ekonomikoa termino nahasia da batzuentzat eta beste askorentzat definiezina. Euskal Lurraldeen eta Estatuaren arteko harreman finantzario eta zergazkoa horren bitartez arautzen da. Modu berean, Estatuaren Aurrekontu Orokorretan zehaztutako kontribuzioak, errentak eta zergak ordaintzeko beharra adierazten du. Horrela, Foru Aldundiak behartuta daude itundutako zergengatik ordaintzera. Hori kupoaren bitartez egiten da eta haien esku egongo da kupoa biltzeko modurik eraginkorrena zein den zehaztea. Hori ikusita, esan dezakegu Foru Aldundiek ahalmen ekonomiko-administratibo handia daukatela; azken batean, urtero Euskal Lurraldeak bete beharreko kantitate bat zehazten da eta horren bilketa Aldundien esku geratzen da1.\nAutonomia fiskal horren jatorria ulertzeko hainbatetan aipatutako 1876ko uztailaren 21eko legean eta 1877ko azaroaren 13ko Errege Dekretuan jarri behar dugu begirada. 1876ko legea aintzat hartuta, Kontzertu Ekonomikoaren ikuspegi legala funtsean bertan eraikitzen da, 5. Artikuluaren 2. Paragrafoan, hain justu ere. Hori ez ezik antzinako foru erakundeen deuseztapena ere ekarriko zuen lege horrek, bai zerbitzu militarra, bai errentak, bai zergak eta beste kontribuzioak ordaintzeko beharra ere. Horiek Estatuko aurrekontu orokorretan esleituta geratu ziren eta Gobernuaren antolaketa berriaren oinarriak ezarri zituen. Ez da gutxienekoa aipatzea, nola lege horren 4. Artikuluak erregimen forala onartzen zuen.\n1877ko Errege Dekretuari zegokionez, esanahi historiko bikoitza zuen. Alde batetik, salbuespen fiskalari amaiera eman zion; eta, ondorioz, foruen amaiera. Horren eragina, labur-labur esanda, hiru Probintziei tributuak eskatzea izan zen eta ez dohaintza, ordura arte bezala. Bestetik, erregimen ekonomiko berri baten hasiera ekarri zuen. Beraz, Erregimen Kontzertatuaren hasieratzat jo dezakegu.\nAutonomia fiskal horren jatorria ulertzeko 1876ko uztailaren 21eko legean eta 1877ko azaroaren 13ko Errege Dekretuan jarri behar da begirada.\nParadigma berri horretan, Bizkaiak ez zeukan bere osotasunean foru administrazioa, baina Kontribuzioaren ordainarazpenean, akordio batera heltzeko estimuan izan zuten lurralde horren esanak. Proposamenen harira, administrazioaren, erregimenaren eta Probintziaren Gobernuaren arrazoizko independentzia lortzea bultzatu nahi zuten. Berebat, kupoaren gehiegizko ezarpena aitatu zuten; eta, noski horren beherapena egiteko beharra, baina baita hornidurak, Kultu eta Klero eta ogiaren inguruko beherapenak ere egitea eskatu zuten2. Desadostasunak desadostasun, Canovasekin akordio batera heltzeko aukerak bazeuden, azken horren borondateagiltzarri izan zen horiek aurrera eramateko.\nBizkaiko lurraldeko negoziazio esperantza horren aurrean, Gipuzkoa eta Araba zeuden. Bertako desadostasunak eta ika-mikak nabari baino nabariagoak izan ziren. Proportzionaltasunari begira, horren ezarpena ez zuten begi onez ikusi ezta horren atzean zegoen uztailaren 21eko Legearen betebeharra ere. Horren aurrean, bi probintzia horien Aldundiak hartutako erabakia argia izan zen: Errege Dekretua ez betetzea, foruen abolizioa baitzekarren.\nEgoera zein zen ikusita, Canovasek ez zuen birritan pentsatu, eta Gipuzkoako eta Arabako Foru Aldundiak deuseztatu zituen. Erabaki gogorra izan zen arren, egoera nahasi horiei guztiei irtenbide bat aurkitzeko borondate politikoa egon zela baieztatu dezakegu. Canovas buruz jantzia zen, eta berak eta bere Gobernu Kontserbadoreak ere Euskal Lurraldeen bereizitasun historikoak mantentzeko ahalegina egin zuten, soberania nazional liberalaren pean. Azkenik, foruzale toleranteen negoziazio borondatea ere nahitaezkoa bilakatu zen Kontzertuaren sistema eratzeko.3\n1 Javier Perez Arraiz. “Origen del sistema del concierto”, El Concierto Económico evolución, caracteres y fundamento de la financiación vasca, Oñati, Herri Arduralaritzaren Euskal Erakundea, 1992;45-50.\n2 J. Eduardo Alonso Olea. “Concierto Económico y la formación del Estado. Los límites de una centralización teórica”, El Concierto Económico (1878-1937). Orígenes y Formación de un Derecho Histórico, Oñati, Herri Arduralaritzaren Euskal Erakundea, 1995;57-61.\n3 Javier Pérez Arraiz. “Evolución histórica del sistema de Concierto Económico”, El Concierto Económico evolución, caracteres y fundamento de la financiación vasca, Oñati, Herri Arduralaritzaren Euskal Erakundea, 1992;48.


Uztailaren 9an Zubietako Herri Batzarreko alkate aldaketa gauzatzeko ekitaldia Kaxkape egoitzan | Usurbildarrak aurrera\n← Uztailaren 20tik 27ra, Gernikatik Lakuntzara, “Udako Kalera Martxa”\nEspetxe politika garai berrira egokitzeko eskatu diote sindikatuek Espainiako Gobernuari →\nUztailaren 9an Zubietako Herri Batzarreko alkate aldaketa gauzatzeko ekitaldia Kaxkape egoitzan\nPosted on 2017/07/07 | Utzi iruzkina\n2015-2019ko Usurbil eta Donostiako hautagaiak\n2015eko uztailaren 4an Joxe Mari Zubimendik, Usurbil aldetik, Zubietako Herri Batzarreko alkatetza kargua hartu zuen. Kargu hau bi urtekoa izaten da, Zubieta bi udalerriren artean zatitua baitago, Usurbil eta Donostia artean. Datozen bi urteetarako, 2019ra arte, Donosti aldetik bozkatuena izan zen hautagaiak hartuko du alkate kargua: Narciso Arrillaga Baldak. Alkate aldaketa, igande honetan, uztailaren 9an egingo da, 13:00etan frontoi atzeko Kaxkape egoitzan. Aldaketarik ez bada, ohi den moduan, Usurbil eta Donostiako Udaleko ordezkaritza bana bertaratuko da hitzordura.\n2015ean Joxe Mari Zubimendi izendatu zuten Zuebitako alkatea\nZubietako Herri Batzarraren osaketa\nZubietako Herri Batzarra sei herritarrez osatuko da, Zubietan helbideratuak dauden 3 donostiarrekin eta 3 usurbildarrekin. Maiatzaren 24ko bozketen ondoren ekainaren 21ean eratuko zen Herri Batzar berria.\nUsurbil eta Donostiako hautagaiak\n2015eeko maiatzean burutuko ziren udal hauteskundeetako Usurbil eta Donostiako hautagaien zerrendak eta emaitzak:\nUsurbilgo hiru hautagaiak:\nJoxe Mari Zubimendi Urdanpilleta (64 boto)\nItziar Basterrika Unanue (53 boto)\nAizpea Aizpurua Arroio (51 boto)\n2015-2017 artean Joxe Mari Zubimendi Urdanpilleta Zubietako alkatea izan da.\nDonostiako hiru hautagaiak:\nNarciso Arrillaga Balda (67 boto)\nMikel Bengoetxea Iparragirre (60 boto)\nFernando Iturralde Zabala (44 boto)\n2017-2019 artean Narciso Arrillaga Balda Zubietako alkatea izango da.\nZubietako Herri Batzarrak honako funtzioak ditu:\nUdal Zerbitzuak aholkatzea beraien gain jartzen dituzten gaietaz.\nDonostiako eta Usurbilgo Udaletan, bai elkarrekin bai banaturik, aztertuak izango diren proposamen zehatzak egitea.\nUdalek Batzarrari eskuratuko dizkien fondoak administratzea eta haien kontu zuzena ematea, alegia Batzarraren eta auzoko zerbitzu publikoaren mantenimendurako eta bere gain jartzen dituzten ekintza eta obra txikietarako fondoak administratzea.\nDonostiako eta Usurbilgo Udalek bere gain jartzen dituzten beste edozein ahalmen\nErrausketarik ez, ez lehen eta ez orain\n2015eko ekitaldira zubietar ugari gerturatu zen eta erraustegiaren gaia ez zen oharkabean pasa. Ekitaldia hasi eta bukatu arte eskuetan kolorezko haize errotekin eta “Errausketarik ez, ez lehen eta ez orain” pankarta zabalduta eduki zuten.


Nor garen – Grupo Urgatzi Taldea – Pertsonen ongizatean zentratutako proiektu iraunkor eta berritzaileak\nGrupo Urgatzi 1994. urtean sortu zen, gizarte-zerbitzuen esparruan proiektu jasangarriak eta berritzaileak garatzeko helburuarekin\n20 urte baino gehiago pertsonen ongizatea oinarria duen proiektuak diseinatzen\n1995. urtean Muskizen (Bizkaia) etxeko lehen laguntza-zerbitzua esleitu zigutenetik gaur arte, enpresa gisa dugun eginkizunak mendekotasunaren, urritasunaren, babesgabetasunaren eta gizarte-bazterkeriaren eremuetan zerbitzuak emateko proiektuen garapena izan du beti ardatz. Proiektu horiek, nolanahi ere, ongizate-mailarik handiena eman behar diete hartzaileei.\nUgatzi eredua, lan egiteko era bakarra eta ezaguna\nPentsatzen dugu gure lan espezializatu eta berritzaileagatik, pertsonengan oinarritutako arreta-eredu bat finkatzeagatik, profesional konprometituak edukitzeagatik, gizarte-zerbitzuen esparruan sortzen diren premiei erantzuteagatik eta, azken batean,URGATZI izateagatik ezagutzen gaituztela.\nHogei urtetik gorako enpresa-ibilbidea dugu egina, proiektu publiko eta pribatu ugari garatu ditugu, milioi-erdi pertsonari lagundu diegu eta, gaur egun, 4.000 lanpostu baino gehiago ditugu sortuak eta liderrak gara Euskal Autonomia Erkidegoan mendekotasunaren, urritasunaren, babesgabetasunaren eta gizarte-bazterkeriaren eremuetan zerbitzuak ematen.\nLorpen horiek guztiak garrantzitsuak dira, baina, horietaz ez ezik, gizartearekin dugun konpromisoaz ere harro gaude. Izan ere, konpromiso hori gure jardueratik harago eramaten dugu, eta enplegua sortzearen, berdintasunaren eta gizarteratzearen arloko politikak aplikatzearen, gure proiektu guztietan zeharka garatutako gizarte-erantzukizun korporatiboaren eta, bereziki, erabiltzaileen zaintzaren bidez gauzatzen dugu.


Charlie and the Chocolate Factory *** — Gaztezulo\nCharlie and the Chocolate Factory ***\nCharlie and the Chocolate Factory *** https://www.gaztezulo.eus/albisteak/charlie-and-the-chocolate-factory https://www.gaztezulo.eus/albisteak/charlie-and-the-chocolate-factory/@@download/image/54p52-3.jpg\nAktoreak: Zuzendaria: Tim Burton. Aktoreak: Freddie Highmore, Johnny Depp, Helena Bonham Carter, James Fox. Generoa: komedia fantastikoa. Herrialdea: AEB / Erresuma Batua. Urtea: 2005. Iraupena: 106 minutu.\nThe Planet of the Apes zientzia-fikziozko harribitxiaren bertsioarekin estropezu egin ondoren, bide onera itzuli zen Tim Burton zuzendaria Big Fish irudimentsuarekin. Charlie and the Chocolate Factory pelikula ere ederra denik ezin ukatu. Roald Dahl idazlearen izenburu bereko ipuinaren egokitzapena da. Familia apal bateko semea da Charlie Bucket gaztetxoa, eta maiz egiten du amets eskuratu ezineko txokolatearekin. Karanbola harrigarri baten ondorioz, Wonkas txokolate faktoriara gonbidatuko dute mutikoa, eta han ezagutuko du Willy Wonka gozogile bitxia. Haurrei zuzendutako komedia atsegin eta entretenigarria da.\nAdi orraitzei fobia badiezu: COVID-19aren aurkako txertoa hauts formatuan etorri liteke


"Jende txiki ugarik, leku txikitan, gauza txikiak eginez, Mundua alda dezake (Eduardo Galeano)"\nFecha de nacimiento:30/Jul/1997\nLugar de nacimiento:Arruitz (Larraun)\nLugar de residencia:Arruitz (Larraun)\nSugoi naiz. Arruitzen (Larraungo haranean) jaio nintzen duela 22 urte eta geroztik bertan bizi izan naiz. Herri txikia da, Nafarroan beste asko bezala, eta herri txikiko izate horrek, mundua ikusteko prespektiba berezi bat eman didala uste dut. Baita euskaraz bizitzeak (eta horren zailtasunez ohartzeak) ere.\nMusika, psikologia, mendia, politika, bidaiatzea, korrika egitea, elkarrizketa interesgarriak, parranda, dantza... gustatzen zaizkit.\nHerri mugimenduan aritu naiz: batez ere Gure Eskun eta LarraunBIZIn.\nAurkezteko proposatu didate eta aukera politta dela iruditu zait, besteengandik ikasteko, eztabaidetan aportatzen saiatzeko eta Gazte Parlamentuak aukera ematen duen neurrian gizarteko (eta batez ere gazteon) arazoetan eragiteko.\nGazteon artean presenteago egon beharko liratekeen gai batzuk planteatu nahi ditut: nafar edo euskaldunon (niretzat sinonimoak) erabakitzeko eskubidea, herri txikien hustutzea, nolako hezkuntza-sistema nahi (behar) dugun, gazteon emantzipaziorako zailtasunak, gizarte- eta ekonomia-eredua...


Ivan Jimenezek, bizkaia:talent-eko zuzendari gerenteak, zenbait euskal ordezkarirekin parte hartu du Japoniako Nagaokako Unibertsitate Teknologikoko 2015eko IGCN Biltzarrean | Bizkaia Talent\nIvan Jimenezek, bizkaia:talent-eko zuzendari gerenteak, zenbait euskal ordezkarirekin parte hartu du Japoniako Nagaokako Unibertsitate Teknologikoko 2015eko IGCN Biltzarrean\nJoan den astean, bizkaia:talent gonbidatu moduan joan zen Japoniako Nagaokako Unibertsitate Teknologikoak hiri horretan antolatutako 2015eko IGCN Biltzarrera. Ivan Jimenez, bizkaia:talent-eko zuzendari gerentea, zenbait euskal ordezkarirekin joan zen bertara, unibertsitate horretako goi-ordezkariekin batzartzeko eta lankidetza akademikorako zein profesionalerako sistema berriak aztertzeko.\nBesteak beste, honako hauexek dira Japoniako eskualde horretara joan ziren euskal ordezkariak: Rebeca Cortazar, Deustuko Unibertsitateko Ingeniaritza Fakultateko dekanordea; Iñaki Hurtado, Mondragon Unibertsitateko Mondragon Goi Eskola Politeknikoko Nazioarteko Harremanetako arduraduna; Eduardo Beltran de Heredia, Mondragon Korporazio Kooperatiboko Berrikuntzako zuzendaria; eta German Lorenzo, Mondragon Korporazio Kooperatiboko Asiarako zuzendaria.\nNazioarteko hitzorduan, honako herrialde hauetako ordezkariek ere parte hartu zuten: Vietnam, Mongolia, Malaysia, Thailandia, Mexiko eta Australia.\n400tik gora lagunen aurrean, bizkaia:talent-eko zuzendariak Nagaokako Nazioarteko laugarren GIGAKU Biltzarraren esparruan (IGCN 2015) eskaini zuen izenburu hau duen hitzaldia: “bizkaia:talent – The example and policies followed in the Basque Country to attract, retain and connect the talent”.\nNagaokako Nazioarteko GIGAKU Biltzarra diseinatzeko eta antolatzeko orduan, oso kontuan hartu da sektore arteko eta mugaz gaindiko topaketa eta diziplina arteko foroa izan behar dela GIGAKU sortzen eta abian jartzen ari diren ikertzaile, hezitzaile eta lider industrialentzat.\nGIGAKU trukerako eredua da, Japoniako Gobernuko ekimen estrategikoaren barruan dago kokatuta eta, bertako Hezkuntza, Zientzia eta Teknologia Ministerioaren bidez, nazioarteko lankidetzarako asmo handiko ekimen iraunkorrak garatzen ari da unibertsitate, ikerketa-zentro, instituzio publiko eta enpresekin.\nUrtarrilean, Japoniako ikertzaileen ordezkaritza Euskadira etorri zen, truke akademiko iraunkorrerako programa aitzindari hori abian jartzeko. Arlo horretan Japoniaren eta Euskadiren artean garatutako lehenengoa izango da, eta Mondragon Unibertsitateak zein Deustuko Unibertsitateak parte hartuko dute bertan.\nEra berean, eskualde horretara egin duen bisitaldian, bizkaia:talent-eko zuzendari gerenteak bi topaketa profesional ere garatu zituen Tokio inguruan lanean ari diren hamar bat euskal herritarrekin, zer egoeratan dauden eta Euskadira itzuli edo harekin lotune profesionalik eduki nahi luketen jakiteko.


Zarauzko udal bulegoetako langileek hainbat lan baldintza hobetzea lortu dute - Zarautz - Zarauzkohitza.eus\nZarauzko udal bulegoetako langileek hainbat lan baldintza hobetzea lortu dute\nDorleta Agiriano Lai 2021-02-17 11:30\nELA sindikatuak eta OHL Servicios-Ingesan enpresak aurreko astean sinatu zuten hitzarmen berria, bost urterako. Besteak beste, langileen oinarrizko soldata igotzea adostu dute. Salatu dute, hala ere, nabarmena dela oraindik garbiketaren sektorean bizi duten "genero arrakala".\nLan baldintzetan hainbat aldaketa izango dituzte Zarauzko udal bulegoetan garbiketa lanetan aritzen diren langileek. "Negoziaketa luzeak izan ostean", ELA sindikatuak eta OHL Servicios-Ingesan enpresak otsailaren 10ean sinatu zuten enpresa hitzarmen berria, eta bost urtez izango da indarrean, 2020tik 2024ra arte.\nELAren esanetan, akordioan jaso dute beharginen oinarrizko soldata KPI +%1,3 igotzea, %2,3ko zoruarekin. Bestalde, plusak "konpentsatu eta xurgatu ezin diren kopuruak" izango direla aurreikusi dute hitzarmenean eta, beraz, "kontuan hartuko dira" adostutako soldata igoerak ezartzean. Aldaketa horiekin, 2021. urtean 24.216,9 euroko soldata izango dute langileek.\nOrdaindutako lizentziei lotuta, akordio berriaren arabera, "norberaren aukerako" jaiegun ordaindu bat izango dute langileek. ELAk dio "langile guztien urteko lanaldia murriztea" dakarrela horrek, "de facto".\nLan kontratu finkoak eta aldi baterakoak dituztenak kontuan hartuta, 44 langilek jarduten dute Zarautzen udal bulegoak garbitzen. Horien artean 43 dira emakumezkoak, eta bat gizonezkoa.\nZarautzen lortutako hobekuntzak "pozgarriak" direla iritzi dio sindikatuak. Hala ere, azpimarratu du oraindik nabarmena dela, lan baldintzei dagokienez, garbiketaren sektorean bizi duten "genero arrakala". Gehienak emakume langileak diren arloak eta gehienak gizonezko langileak diren arloak –esaterako, kale garbiketa– konparatuz gero, aldea "%28tik gorakoa" dela azaldu du ELAk.


Arrigorriagako Ausartak Mendi Lasterketak 450 euro inguru biltzea espero du Caminus elkartearentzat | Geuria\nGaur eguerdian datorren urriaren 23 eta 24an Ausartak Mendi Lasterketaren nondik norako guztiak aurkeztu dituzte Xabier González lasterketako antolatzaileak eta Beñat Larrinaga Deustuko Unibertsitateko irakasleak Arrigorriagako Udaletxeko Osoko bilkuren aretoan.\nXabier González, Maite Ibarra eta Beñat Larrinaga // Geuria\nGaur eguerdian datorren urriaren 23 eta 24an Ausartak Mendi Lasterketaren nondik norako guztiak aurkeztu dituzte Xabier González lasterketako antolatzaileak eta Beñat Larrinaga Deustuko Unibertsitateko irakasleak Arrigorriagako Udaletxeko Osoko bilkuren aretoan. Gonzálezen hitzetan, Koronabirusaren etenaldiaren ostean proiektua berreskuratzea erabaki zuten: “Hori bai, hainbat aldaketa egin ditugu: TxakurKrosaren ibilbidean aldaketa batzuk egin ditugu txakurrentzat atseginagoa izateko, errepide zatiak gutxituz, besteak beste”. Antolakuntzakoek Arrigorriagako Udalaren eta euren babesle guztien laguntza eskertu dute une oro (Lacturale Esnea, Julen Idirin hortz klinika, TodoPiensos, Amarok txakurkros, Cronoenergy, NorthKamp, Dida, Arkakuxo albaitari zentrua, Maialen Saenz fisioterapia, Ingenieria Padura eta Gaursa) “proiektu hau berreskuratzea proposatu genuean hasieratik euren laguntza jaso dugulako”. Gaurko prentsaurrekoan, alkatea, prentsaburua eta hizlari biez gainera, komunikabideak eta lasterketan parte hartuko duen txakur bat ere bazegoen jabearekin batera, bestelako ikusle bat bezala.\nAusartak mendi Lasterketako Xabier González, Maite Ibarra Arrigorriagako alkatea eta Deustuko unibertsitateko Beñat Larrinaga, Osoko bilkuren aretoan // Geuria\nUrriaren 23an Txakurkros lasterketa antolatu dute, aurten lehen aldiz, gauez. Bi urteko etenaldiaren ostean, jendea gogotsu dagoela azaldu du Gonzálezek: “Dagoeneko 70 lagunek izena eman dute Txakurkrosean eta 20 pertsona gehiago espero ditugu”. Aurten ere lehen aldia izango da Euskal Herriko Txakurkros zirkuituaren barruan kokatuko dela: “Zirkuituko lehena da aurten dagoeneko”, azpimarratu du Xabierrek.\nUrriaren 24an Hasiberri Traila prestatu dute, 9,5 kilometroko inguruko hasiberrientzako lasterketa: “Pandemia hasi baino lehen Bizkaia Kopa Traila zegoen, 10 kilometro inguruko ibilbidea zuen lasterketa, eta horretaz gainera oso gutxi daude 10 kilometro baino gutxiagokoak. Gurearen kasuan 12koak ziren 2019an, baina herritarrek eta hainbat kirolarik lasterketa hura moldatu eta laburtzeko eskatu ziguten, jende gehiagok parte har zezan”. Aurten ikusiko dugun lasterketa honek Artanda gailurrera eramango ditu kirolariak, “publiko guztiarentzat prestatutakoa, hauek paisaia zoragarrien lekuko izanik”.\nUrriaren 24an ere Mendi Maratoi Erdia prestatu dute adituentzat, ia 21 kilometroko luzeeradun eta 1.100 metroko desnibel positiboduna. Lasterketa hasi baino lehen herri osoari buelta emango diote korrikalariek: “Urtez urte gero eta partaidetza handiagoa izaten ari den lasterketa dugu Mendi maratoi Erdiarena”, azpimarratu du Gonzálezek, “eta Artandaz ganera Upo gailurretik igaroko den ibilbidea izango dugu”.\n“Ausartak Mendi Lasterketa kirol jarduera solidarioa dugu, ororen gainetik”. Dorsal bakoitzak euro bateko prezioa izango du eta lasterketako antolatzaileek 450-500 euro inguru biltzea espero dute, jasotako diru guztia Caminus elkarteari emango diotelako “gaixotasun arraroen ikerketak egin ahal izateko”. Xabierrek azaldu du badirela lasterketan izena eman eta korrika egingo ez duten dozena pare bat lagun, Caminus elkarteari laguntza emateko helburuagaz. Bigarren mailako helburuei begira, Ausartak Mendi Lasterketako bestelako erronka aipagarriak dira eskualdeko bideak urtero garbi mantentzea “jendeak gure bide hauetaz behar bezala gozatzeko”, maila guztientzako trail eta txakurkros entrenamendu saioak antolatzea eta herriko gazteak bolondres lanetan parte-hartzera bultzatzea: “Herriko gazte guztiekin berba egiten saiatu gara gure lasterketan laguntza eman ahal izateko. Lasterketa lokala dugu Ausartakekoa eta gaur egun 60 bolondres besterik ez ditugu”\nBestalde, urtez urte gora egin du emakumeen partaidetza Ausartak Mendi Lasterketan: “Aurtengo parte-hartzaile guztietatik %25 emakumeak dira Txakurkros lasterketan”, azaldu du harro Ausartakeko kideak. “Mendi lasterketetan ohikoa da nesken partaidetza %13 eta %14 izatea, eta bete beharreko distantzia handiagoa denean, partaidetza hori are gutxiagoa izan ohi da. Hasiberri trailean partaidetza %35ekoa da aurten”.\nXabier, Maite eta Beñat, udaletxe aurrean // Geuria\nTxakurkrosa, ikerlarien ikusmiran\nAusartakeko kideak KorriCan proiektuaz egin du berba ere, “gure elkartearen asmoa ez delako urtero lasterketa bakarra egitea”. 2018an proiektuaren egitasmoa azaldu zion elkarteak Arrigorriagako Udalari eta 2019an martxan jarri zuten, “lasterketa bat baino askoz gehiago dena” sortzeko helburuagaz. “Helburu hori erdiesteko naturan jarduera fisikoa egitea, tokian tokiko partaidetza sustatzea eta ikerketari ateak zabaltzea beharrezkoa da”. Horren inguruan Beñat Larrinagak sakondu du, Jarduera fisikoaren eta kirolaren zientzien graduko irakaslea eta Deustoko Unibertsitateko Health-PASS taldeko ikertzailea. Larrinagak, unibertsitateko ikertzaile talde batekin batera, ikerketa egingo du txakurkros proban, modalitate hori praktikatzen duen kirolariaren gorputzean zer gertatzen den aztertzeko. “Orain arte ez da horrelakorik egin txakurkrosen modalitatean”.\nRumba, txakurkrosa lantzen duen artzain bat, Pirinioetan // Jon Goikouria\n“Deustuko unibertsitatean txakurragaz korrika egiteaz haratago doan proiektua lantzen ari gara, hezkuntza eta osasunean kokatu beharrekoa”, azaldu du Beñat Larrinagak. “Orain arte ez dago errendimendu-baliorik txakurkrosaren eremuan: badira txakurkrosetan egindako ikerketak, baina normalean txakurretan edo txakur eta kirolariaren artean finkatutakoak dira. Kirolariaren datu fisiologikoak faltan ditugu”. Deustuko unibertsitateko ikerketa taldearen helburua kirolaria antropometrikoki ezagutzea da: “Froga batzuen bidez, koipea, gorputz eta gihar-osaera… neurtzen dugu gure kirolarien perfila zehazteko”.\nLan hauetarako kirolari bolondresak aukeratu eta laborategira eraman dituzte, jausiak eta korrika egitera: “Maratoiak eta erdi maratoiak lasterketa leherkariak dira eta txakurkrosetan normala baino gehiago korrika egiten du kirolariak”. Froga guztien artean, oxigeno-kontsumo probak egin dizkiete unibertsitateko laboratorioan eta maskara eta motxila baten osatzen duten ekipo eramangarri bat dute urriaren 23ko txakurkros lasterketan froga-piloto bezala erabiltzeko. “Motxila horrek jasoko dituen datuen arabera, hobekuntzak egin ahalko ditugu datorren urteko lasterketan”, azaldu du unibertsitateko irakasleak. “Lasterketa bereko beste batzuk monitorizatuko ditugu ere GPS eta euren frekuentzia datuak aztertzeko”. Lasterketa bukatzean, jausien proba egingo zaie herrian jarriko duten karpa batean, lasterketa galdutako potentzia neurtu ahal izateko. “Horrelaxe eskuratuko ditugu parametro fisiologiko guztiak eta etorkizuneko ikerketetarako oso baliagarriak izango dira datu horiek”. Urriaren 23ko proban Deustuko unibertsitateko praktiketako zortzi ikasle hurbilduko dira ikerketa-lanak egiteko. Guzti horren inguruan, Ausartak Mendi Lasterketako antolakuntzak galdetegi bat zabaldu du sare sozialetan trailak eta txakurkrosak egiten dituzten kirolarientzat.\nBeñatek azaldutako hezkuntza eta osasunean oinarritutako proiektuaren haritik eta etorkizunera begira Txakurtrail hezkuntza-proiektua martxan jartzeko asmoa azaldu dute Mendi Lasterketako antolakuntzatik: “Eskolaz kanpoko jarduera bezala kudeatu litekeen proiektua litzateke, Arrigorriagako eskola eta institutuko ikasleentzat prestatutakoa. Ausartak Mendi Lasterketako kideek ikuskatutako proiektua izan arren, kudeaketa herriko gazteen esku egongo litzateke: herrian Jarduera fisikoaren eta kirolaren zientzietan graduatutako lau gazte daude, hezkuntza proiektu hau kudeatzeko duinak”. Eskola atletismo klub baten itxura izango lukeela azaldu du Xabierrek, baina mendira bideratutakoa hurrengo helburuak jarraituz: ingurumenarekiko errespetua eta naturan jarduera fisikoa bultzatzea, gazteak zein helduak txakurren hezkuntzara hurbiltzea, den-dena kirolaren testuinguruan. “Azken batean, Arrgorriagan 1.400 txakur bizi dira eta gizakiok eurekin behar bezala elkarbizitzen jakin beharko genuke”.\nArrigorriagako Ausartak Mendi Lasterketan izena emateko epea zabaldu dute\nSailkatuta: Arrigorriaga, ausartak mendi lasterketa, Txakurkrosa


Bertan, bertakoa eta bertakoek prestatzeko - Altzo - Tolosaldeko ataria\nBertan, bertakoa eta bertakoek prestatzeko\nTolosaldeko Ataria 2019-06-07 08:58\nTolomendi elkartea hainbat saio eskaintzen ari da, eskualdeko ostatuen kudeaketa egokia izan dadin; Altzon izan da azkena.\nTolomendi Landa Garapen Elkarteak, HAZI fundazioarekin elkarlanean, ekin die eskualdeko ostatuetan bertako produktuen erabilera sustatzeko prestakuntza saioei. Altzon izan zen hirugarrena, joan den asteartean, eta azalpen teoriko nahiz praktikoak uztartu zituzten lehen modulu horretan, Sonia Tapiaren eta Roberto Ruizen laguntzaz.\nFormakuntza hori Tolomendik berriki osatutako azterketa baten ondorio da: landa garapen elkarteak eskualdeko ostatuen funtzionamendua izan zuen ikergai, eta haien kudeaketa egokia bermatzeko proposamena egin zuen, besteak beste, bertako ostatuetan bertako produktuak kontsumitzeko, eta ostalarien eta saltzaileen harremanak sortzeko nahiz hobetzeko.\nHorrela, Altzoko saioaren ondotik, Tolomendik laugarren eta azken hitzordua eskainiko die, interesa duten ostalariei, datorren udazkenean.


GUK DAKU BREKEKE – 3 orrialdea\nSENTITZEN DUT, BERAZ NAIZ!\nGoizean goizetik heldu dira ikastolara Olatz, Markel, Itsasne eta Haizea gurasoekin adin desberdinetako lagunekin elkartu eta jolasteko prest. Gela batetik bestera goazen heinean…..\n-Heldu da jada autobusa!\n-Badatoz gure laguntxoak!\n-Egun on Imanol, egun on Eneko, egun on Izaro… Txamarrak eta motxilak kentzen lagundu ostean, bakoitzak bere kakoan eskegiko du.\n-Kurtsoa hasi denetik, zenbat gauza egiten dituzuen zuek bakarrik!\n-Jarraitu etxean ere zuek bakarrik egin daikezuena egiten, txapeldunak zarete eta!\nBadatoz Lore eta Haizea sukaldatzeko prest eta amantala janzteko laguntza eskatzera. Eta euren atzetik Nere,\n-niri ere bai andereño!, esanez.\n-Bai laztana, itxaron zure txanda, banoa eta.\n-Zein polito zabiltzaten sukalde txokoan bazkaria prestatzen . Aitor, Aimar eta Alain ere zuekin sukaldatzen dabilz, ez?\nBestalde, lasai gunean ere Kerman eta Unai dagoz ipuin bana irakurtzen eta euren ondoan Sara, beste ipuin batekin Amaiur eta Udaneri kontatzen.\nNaia, Laia, Eñaut, Alize…badabilz hara eta hona lotu ere egin barik eta eurekin batera Gari eta Inhar korrika dabilzen bitartean baloi berbera hartzera hurreratzen dira, baina badabil Ibon txuteak emoten eta esaten… Aiba Markel, txuteee!!!\nPanpin txokoan berriz, panpinak hara eta hona pasitan daramate Nilek, eta Iraiak, baina batzuk biluzik daudenez Paule eta Maialen erropak janzteko ahaleginetan dabilz.\n-Tok tok tok (atea joka dabilz), badoa andereño…\n-Begiraaa June etorri da! Egun on June!\neta Itsasne, hori entzuterakoan June besarkatzera hurreratzen da.\nHorrenbeste lagun eta mugimenduaz araz bat apurtu zaigu, baina lasai!! Unax eta Luka gure gelako arotzak badatoz konpontzera, beharrezko tresnak hartu eta badoaz lanera.\nBat-batean mozorro eta antzerki txokotik entzuten daaaaaa\n– Andereño imini!!\n– Zelan esaten da laztana?\n– Andereño mesedez imini!\n– Bai Noa oraintxe nago zurekin eta Edurnezurin mozorroa janzten laguntzen diot, Arenek txapel dotorea janzten du, Nikolek pailazoaren txalekoa, Izei berriz bakeroaren txapelagaz dabil eta Izaro ispilu aurrean jarrita abesten eta dantzatzen.\nOndoan garraio txokoa dago. Bertan Issam eta Amets suhiltzaile,garabi,autoekaz… jolasean. Mirenek eta Naiak orduan ideia ederra eduki dute eta errepidea sortzen hasi dira. Egurtxo bat beste batekin lotu eta begira zeren errepide ederra lortu duten!\nHalako batean!!! RING RING!! entzuten da.\nSukalde txokotik dator Alessia deika. Ilaregaz batera itsosupeteko hamaiketakoa prestatu dute.\n– Andereño probatuko dugu?\n– Baiii noski!!!\nElkarrekin fruta mazedonia jan eta orain lasai egoteko unea heldu da….\nBELARRIAK ERNE ERNE\nTXIBIRI TXIBIRI TXIBIRITA\nHAU DA IPUINA… TALO BURDINA!!!\nARROXALI (Sentimenduak: hasieran tristura gero poza)\nETA KATU KATU KATU\nTartetxu bat hartu eta orritxu baten margo, errotulatzaile…nahi duzunarekin adierazi ipuina entzun ostean zer sentitu duzun!!!\nAaaaa eta bukatzen duzunean ez ahaztu etxeko artisten txokoan jartzen.\nAurrera gure artistak!!\nOrain emozio-aurpegi ezberdinak egingo ditugu, etxetik dugun material ezberdinekin eta hurrengo ariketa egiteko erabili:\nZelan sentitzen naiz …\n-Txokolatezko tarta jaten dudanean?\n-Otsoaren ipuina entzuten dudanean?\n-Laguntxoak jostailua kentzen didanean?\n-Amatxok edo aitatxok kilikiliak egiten dizkidanean?\n-Min hartzen dudanean?\nHAUR MAISAIAK ♥\nLaztanak, kili kiliak… sentitu eta goazen errelaxatzera.Ummm!!! ze gozoooo amatxu!!! aitaren masai gozo honek!!!\nORAIN GOAZEN DANTZATZERA ETA ABESTERA!!!\nMUGITU ESKELETOA!!! Aurrera beti!!!\nOraingo honetan irakurtzeko artikulua jarri beharrean, bideo bat eskeintzea pentsa dugu.\nIrakurtzeko denbora ateratzea ez dela erreza?\nLasai , bideo interesgarria eta laburtxua da beraz ,agian, entzuteko tarte bat bai, ezta?\nEzagutzen duzue hizlaria?\nBaiiii , Ikastolako gurasoa izateaz gain emozioetan aditua ere dugu Aritz!\nAurrera gure bideoa!!\nPosted bygukdakubrekeke 31 martxoa, 2020 31 martxoa, 2020 Posted inSin categoríaLeave a comment on SENTITZEN DUT, BERAZ NAIZ!\nHELDU ZAIGU EGUENA, ALKARREKIN GOZATZEKO EGUNA!!!!!!\nEsnatu, gosaldu…eta goazen barriro ere…\nIpuinak zuen gustokoak izan dira? Ziur baietz edo horrela espero dugu behintzat.\nGoazen ba abestera!\nZuei asko gustatzen zaizuen kanta batzuk ditugu hemen:\n“Sagu txiki”, “txiki txikia” eta zelan ez “bat, bi, hiru, lau” gure herriko kanta polit bat.\nEa nola entonatzen duzuen! Badoaz!\nBat, bi, hiru,lau→ Bermioko abestia. Klikatu entzuteko abestia\nOrain, musika lasaia jarri eta pazientzia apur batekin, hartu ”palangana” bat, mota guztietako tapoiak sartu, urez estali eta koilara baten laguntzaz, banan-banan hartzen joan. Ea zenbat hartzea lortzen duzuen!\nAulki bat hankaz gora ipini. Hanken ingurutik film transparentea jarri tente eta errotulatzaileekin edota hatz margoekin gozatu!\nGaiagaz lotuta, zuontzako interesgarria den artikulu bat doatsue:\nUmeen bizitzan aldaketa esanguratsuak gertatzen dira, eta horietariko bat esfinterren kontrola da, pixoihala uztearena, alegia. Aldaketa horrek eragina du umeak bere buruarekiko duen konfiantzan nahiz haren garapen psikikoan. Hori dela eta, ezinbestekoa da ondo aukeratzea pixoihala bertan behera uzteko momentua eta modua ere; hau da, presio barik egin behar da, zigor barik, haserrealdi barik, eta ziur gaudelarik umeak helduta daudela erronka hori gainditzeko. Izan ere, sarri askotan pixoihala kentzen diegu helduoi interesatzen zaigulako: oporrak ailegatu direlako edo anaia/arreba izango dutelako, eta umeen garapena ez dugu aintzat hartzen. Baina esfinterren kontrolak garapen fisiko eta neurologikoarekin du zerikusia, beraz, arlo horretan heldutasuna izan arte, umeek ez dituzte esfinterrak kontrolatuko.\nHala bada, pixoihala uzteko erabakia ez dute gurasoek euren kabuz hartuko, edo irakasleok geure kabuz; umeak ere kontuan izan behar dira. Helburua modu egokian lortzeko, umeek ere parte hartzea da onena. Nolanahi ere, kasu batzuetan umeak prestatuta egoten dira eta eurek hartzen dute erabakia; baina beste batzuetan, aldiz, gurasoak dira erabakia hartzen dutenak. Eta erabakia gurasoek hartu behar badute, komeni da umeak prestatuta dauden ala ez jakitea; umeak erronkari aurre egiteko gai baldin badira baina ez badute nahi, gurasoek animatu beharko dituzte.\nYolanda González Varak Amar sin miedo a malcriar liburuan aipatzen ditu kontuan hartzekoak diren bi pauso:\n– Alde batetik, ea umeek badakiten bustita dauden ala ez: bustita daudenean, esan egiten dute (“Ama, txiza!”); baina horrek ez du esan nahi pixoihala kentzeko prestatuta daudenik, txiza egin dutela konturatu direla baino ez digute jakinarazi nahi.\n– Bestetik, ea umeek badakiten busti edo zikindu egingo direla: hurrengo pausoa da. Umeek soinean egin aurretik esaten dute txiza edo kaka egingo dutela, hau da, zerbait gertatuko dela jakinarazi nahi digute; hori hainbat egunetan gertatzen denean, pixoihala kentzeko momentua da.\nBehin pixoihala kentzeko erabakia hartuta, nola egin:\nPixoihala kenduko diegula jakinaraziko diegu umeei, eta txiza komun txiki batean egingo dutela ere bai.\nUmeak euren garapenaren partaide izateko, gomendatzen da haiekin joatea pixontzia erostera, gehien gustatzen zaiena aukeratu dezaten. Gomendagarria da pixontzia erabiltzea, ume batzuek likidotzeko larritasuna deritzona izaten baitute; hau da, uste izaten dute ura bezala haiek ere komuneko zulotik behera joan daitezkeela. Beste batzuek, aldiz, ez dute inolako arazorik izaten kaka zein txiza nagusien komunean egiteko.\nGerta liteke umeek txiza eta kaka kontrolatuta izan baina atzerapausoa ematea. Familian egoera bereziren bat suertatzeak ekar lezake hori (anaia edo arrebaren bat jaiotzea, familiakoren bat hiltzea…). Halakoetan, helduok lasai egon behar dugu, eta umeen jarrera ulertzen saiatu. Psikologikoki ondo ez daudelako ematen badute atzerapausoa, helduoi dagokigu egoera aintzat hartzea eta prozesua berriz lantzea. Atzera ere pixoihala janzteko aukera eman diezaiekegu umeei; ziur aski, egoera bere onera etortzen denean edota ulertzen dutenean, utziko diote pixoihala erabiltzeari.\nPosted bygukdakubrekeke 26 martxoa, 2020 26 martxoa, 2020 Posted inSin categoríaLeave a comment on HELDU ZAIGU EGUENA, ALKARREKIN GOZATZEKO EGUNA!!!!!!\nKARAOKEA eta ERREZETAK\nAsteburua hurbil daukagunez eta asteguneko errutinatatik pixka bat irteteko hemen doakizu gure izugarrizko proposamena.\nBihar san bariku abesteaz gain, beste abesti batzuk jarri ditugu karaokean abesteko etxeko guztiok batera! Hartu mikrofonoa (txanpu potea, zapatilla, mandoa edo antzeko zerbait) eta abestera!!!!!!!!!!!!\nXalala Riki Riki\nAhoa bizi, belarriak prest!\nMusua, MUSU ERRALDOI BAT UME BAKOITZARI ANDEREÑOEN PARTEZ!\nBaby shark, umeek erakutsi digute abesti hau eta zenbat disfrutatzen dute dantzan eta abesten!\nAmantala jantzi, sukaldariaren txapela eta goazen sukaldea hankaz gora ipintera!\nEz ahaztu beharrezko osagaiak ateratzen eta tresna egokiak eskura ipintzen.\nHas gaitezen ba!\nOrain gustoko duzuen hori!!!\nBIZKOTXOA SUKALDATUKO DUGU\nMartxoko egun hauetan urteak betetzen duzuen horientzako URTEBETETZEKO bizkotxoa ere izan daiteke.\nAnimatu eta sukaldatu bizkotxo eder hau familian!!\nAaaaa eta ez ahaztu kandelak!!!\nZORIONAK gure ume gozoei!!!\nZorionak da musu bat zuretzako!!!\nPosted bygukdakubrekeke 26 martxoa, 2020 26 martxoa, 2020 Posted inSin categoríaLeave a comment on KARAOKEA eta ERREZETAK\nUDABARRIA HELDU DA!\ntxibiri txibiri txibita\nIpuina entzun, ikusi, sentitu… ostean goazen gure ahotsak entrenatzera. Zelako abesti politak ditugun zuentzako! bata zuen amatxu eta aitatxugaz abesteko eta bestea entzun eta disfrutatzeko…\nOrain goazen gorputza mugitzera!\nOraingo honetan teknika barri baten bidez egingo dugu; Mindfulness. Teknika honek budismoan du jatorria, baina ikuspeg zientifikotik ez da aplikatu 70eko hamarkadara arte.\nTXIMELETEN IPUIN MAGIKOA\nGorputza mugitu ostean, eskulan desberdinak egiteko proposamena datorkizue, etxetik bilatu materiala eta ea zer irtetzen den!\nBeharrezko materiala: komuneko tutua, makarroiak, dilistak, oihal edo hari zati bat, kolore desberdineko margoak, tenedora, botoiak…\nOrain zuretzat tartetxo bat bilatu irakurketa interesgarri eta lagungarria eskeniko dizugu.\nJaiotakoan, umeek nahitaez behar dute helduaren laguntza bizitzeko; haien mendekotasuna erabatekoa da. Baina egoera hori aldatzen hasten da umeek bi urte inguru dituztenean; izan ere, oinez ibiltzen hasten dira, bakarrik elikatzeko gai dira… Independenteak izateko gaitasunak garatzen dituzte, alegia. Bizitzaren hasieran atxikimendu-irudiarekin lotura izatea ezinbestekoa baldin badute, garapen-momentu horretan harengandik banantzeko beharra daukate. Eta beharrizan hori sortzen da nork bere desioak, nahiak edo beharrak dituela sentitzen duenean. Ondorioz, halakoak adierazteko beharra sortzen zaie umeei, baina emozio edo nahi horiek kudeatzeko eta komunikatzeko gaitasun urria dutenez, kasketak harrapatzen hasten dira euren eta helduen arteko desadostasunak agertzen direnean.\nGarai horretako ezaugarri aipagarria da umeen ezetza. Edozein gauzari Ez! esaten diote; adibidez, “Ez dut kalera joan nahi!” edo “Ez dut hori jantzi nahi!” Umeak atxikimendu-irudiarengandik banantzen direnean, ezetz esaten dute euren nortasuna finkatzeko; hau da, Ni ez naiz zu, ni neu naiz. Oraindik ez dakite zehatz-mehatz nor diren, baina badakite nor ez diren. Horren ondorioz, gatazka eta arazo handiak sortzen dira, eta kasketa bihurtzen dira.\nHalako egoerei aurre egitea zaila izaten da, umeek eztanda egiten dutenean modu gogorrean egiten dutelako; negar egiten dute, oihuka aritzen dira, kontrolik gabe mugitzen dira… Jakina, helduoi dagokigu-eta kasketari zentzua eta erantzuna ematea.\nHelduok umeekin ezartzen ditugun loturek ziurrak izan behar dute; eta horretarako, umeen beharrizanak ase egin behar ditugu, hain zuzen ere umeek asetzea behar dutenean: loan, elikaduran, higienean, atsedenean, jolasean… Baina batzuetan, gure beharrizanak lehenesten ditugu umearen erritmoak errespetatu beharrean. Esaterako, nekea kasketa askoren zergatia izaten da; helduok ere haserretzeko joera dugu nekatuta gaudenean.\nKasketari zentzua eman behar diogu: noiz gertatu den, zer egiten ari zen umea une hartan, nola dagoen orain… Adibidez: umearekin erosketak egiten ari bagara, edota ostirala izan eta umea eskolan nekatuta badago, ume horrek kasketarekin adierazi nahi digu nekatuta dagoela. Beharbada, helduok horrelako egoerak saihestu beharko genituzke kasketa agertu baino lehen.\nUmeei hitzak eta baliabideak eman zer gertatzen zaien adieraz dezaten, hau da, gertatutakoa deskribatzeko. Haiekin lasai hitz egin, azaldu zergatik ezin duten hau edo hura egin: “Orain etxera joateko momentua da, gaua da-eta, beraz, ez gara hemen geldituko.”. Horrela, umeei errespetuz eta lasaitasunez hitz eginez gero, antzera jokatzen eta gainerakoak berdintsu tratatzen ikasiko dute.\nKasketek nekea eta ezintasuna eragiten digute helduoi, eta zigorra erabili ohi dugu horri aurre egiteko, edota ez ikusiarena egin. Eta jokabide horrek helduontzat erosoa ematen badu ere, umeei frustrazioa eta amorrua eragiten die, eta abandonatuta sentitzen dira. Umeekin enpatia izatea ezinbestekoa da, izaten dituzten frustrazioei edota adierazteko ezintasunari zentzua emateko, eta, batez ere, eurei komunikatzeko erremintak emateko. Gu behar gaituzte, gure maitasuna, gure ulermena eta ziurtasuna.\nGure jarrera oso garrantzitsua da, geu gara-eta ziurtasuna eman behar dien heldua. Gu lasai egotea ezinbestekoa da; beraz, autokontrola garatzen ikasi behar dugu. Hau da, kasketak gertatzen direnean lasai egon behar dugu, patxadatsuak eta ulerkorrak izan. Askotan, ez dakigu zergatik harrapatzen dituzten kasketak, eta eurei adierazi behar diegu hori: “Asko maite zaitut, eta zuri laguntzeko nago hemen; ez zaitut utziko. Baina ez dizut kasketarik onartuko. Zer gertatzen zaizun ez badakit, ezin izango dizut lagundu.”\nHelduok barneratu egin behar dugu umeek ez dituztela gauzak egiten gure arreta erakarri nahi izate hutsagatik; euren komunikatzeko era da. Umeek ez dituzte kasketak harrapatzen gu izorratzeko, gurekin komunikatzeko baizik. Haien mailara jaisten bagara, eurekin garatuko dugun komunikatzeko era ezegokia izango da. Oihu egiten badiegu edo oldarkortasuna erabiltzen badugu, ulertuko dute bortizkeria erabiltzea egokia dela.\nHelduok oso burugogor izan gaitezke ohiturekin; baina ulertu behar dugu umeekin ustekabeak ohikoak izango direla. Beraz, guk ezarri behar dizkiogu mugak geure buruari: malguak izatea, umeen lekuan jartzea eta planak aldatzea lagungarria izaten da. Pentsatu behar dugu hainbat egoera edo ekintza benetan beharrezkoak diren ala ez: “Benetan joan behar al dugu orain umearekin erosketak egitera? Benetan egon behar al dute adin horretako umeek ordu eta erdi luze korroan jesarrita?”\nAhal bada, zenbait aukera eman. Beti jakin beharko genuke zeintzuk diren umeei gustatzen zaizkien ekintzak edo jolasak, beste irtenbideren bat eskura izateko; “Orain etxera joango gara, sasoia da-eta. Badakit ez duzula nahi, baina etxera iritsitakoan bainatu egingo gara, jakin dakit-eta oso atsegin duzula.”\nDenok behar ditugu mugak gure bizitzan; beraz, ezezko batzuk saihestu daitezke, baina beste batzuk ez. Adibidez: “Aiztoek ebaki egiten dute-eta, ez hartu!” edo “Autoan ez joan uhala jantzi gaberik!”. Hau da, ezinezkoa da kasketa eragiten duten egoera guztiak saihestea, eta gainera kaltegarria ere gerta liteke –frustrazioa ezin da beti saihestu–.\nArestian aipatutako guztiak ez baitira barneratzen errazak, jarraibideak behin eta berriz errepikatuko ditugu eragina izan dezaten; izan ere, jokabideak ez dira egun batetik bestera aldatzen. Kontuan izan behar dugu umeak gai diren ala ez guk nahi dugun hori egiteko; alegia, garapen-prozesuarekin bat datorren ala ez. Argi izan behar dugu umeen eredua garela, gure jarrerak errepikatuko dituztela eta arazoak konpontzeko erabiltzen ditugun baliabideak ikasi eta erabili egingo dituztela.\nBESARKADA GOXO BAT ETA EGUENAN IKUSIKO DUGU ELKAR!!\nPosted bygukdakubrekeke 24 martxoa, 2020 27 martxoa, 2020 Posted inSin categoríaLeave a comment on UDABARRIA HELDU DA!\n0ngi etorri 2018-2019 ikasturtera\nBlog honen bidez, HH1 eko haurrekin egiten ditugun ekintzak, jolasak … ikusteko aukera izango duzu. Espero dugu zure gustukoa izatea.\nPosted bygukdakubrekeke 29 azaroa, 2018 27 azaroa, 2018 Posted inSin categoríaLeave a comment on 0ngi etorri 2018-2019 ikasturtera\nHiru geletako umeak elkartu eta gelatinarekin gozatzen aritu dira. Batzuk dastatzen, beste batzuk usaintzen, ikutzen…\nPosted bygukdakubrekeke 29 azaroa, 2018 27 azaroa, 2018 Posted inSin categoríaLeave a comment on ESPERIMENTATZEN\nGuztiok elkartuta, kutxetan ogi arrailatua ipini eta trasbaseak egiten, elkarri botaten, dastatzen gustura-gustura,…. ze ondo pasatu dugun!! Tresna ezberdinak eskaini eta bakoitzaren irudimenarekin zer-nolako gauzak egiten dakiten erakutsi digute.\nPosted bygukdakubrekeke 29 azaroa, 2018 28 azaroa, 2018 Posted inSin categoríaLeave a comment on Ogi arraila\nPosted bygukdakubrekeke 28 ekaina, 2018 Posted inSin categoríaLeave a comment on DATORREN URTERA ARTE\nAsko ikasi dugu, ikasturte honetan\nPosted bygukdakubrekeke 28 ekaina, 2018 Posted inSin categoríaLeave a comment on Asko ikasi dugu, ikasturte honetan\nZE ONDO PASATEN DU\nPosted bygukdakubrekeke 31 maiatza, 2018 Posted inSin categoríaLeave a comment on ZE ONDO PASATEN DU


Sorgin zorrotz - Wikipedia, entziklopedia askea.\n(«Sorgin-zorrotz» orritik birbideratua)\nFamilia Strophariaceae (en)\nEspeziea Psilocybe semilanceata\nPsilocybe semilanceata fruiting body (en)\nSorgin zorrotza edo mongia (izen zientifikoa: Psilocybe semilanceata) onddo psikodelikoa da. Psilocybe generoko onddo mota bat da, eta oso ezaguna bere substantzia psikotropikoagatik. Substantzia hau, amerikar indigenek erabiltzen zuten erlijio erritualak egiteko K.a. 1000.urte inguruan.\nEz dago jakiterik zehatz-mehatz nolakoa izan zen Psilocybe semilanceataren aurkikuntza, hala ere, esan daiteke lehenengo biztanleriak, probatu egin zituela perretxiko pozoitsuak eta jangarriak desberdindu ahal izateko, beste edozein begetalekin egiten zuten bezala. Bestalde, haitzuloetako pinturan ezin izan da droga honi buruz ezertxo ere aurkitu, oso zaila izan baita interpretaziorik ateratzea.\nEzagutzen den lehenengo kontaktua perretxiko haluzinogenoekin, pintura mural baten aurkitu zen Amenembet deiturikoaren hilobian 1450. urte inguruan k.a.\nEgipton, Indian edo Indotxinan adibidez, ez da perretxikoak kontsumitu zutenaren ebidentziarik edo haiengan sorturiko iresteresari buruzko daturik aurkitu. Aitzitik, badugu berri Mayengan perretxikoek izan zuten interesa X. mende inguruan.\nBestalde, perretxiko haluzinogenoak, beti egon dira magia eta erritualei lotuta, Ertamerikan. Siberia iparraldean ere, oso garrantzitsua izan da beti perretxikoek sorturiko eginkizuna jatorrizko erlijioen sorreran.\nErromatar eta Greziar garaietan ere nahiko eragin sortu zituzten, kantitate ugari kontsumitu zirelarik, elikagai gisa, adibidez Lactarius deliciosus aleen bidez.\nBaina, hala ere, perretxikoek historian zehar oso eragin kaltegarriak sortu dituzte, Klaudio enperadorea bezalako pertsonak hiltzerainokoak, gaur egungo egoerara heldu arte, dosi handiegiak kontsumitzearen ondorioz.\nOnddo hauek jaterakoan hainbat modu ezberdinetan eragin diezazuke, batzuk besteak baino atseginagoak izan daitezkeelarik. Dena den, ohikoenak hurrengoak dira:\nZentzumenak zorroztu eta estimulatu egiten dira; modu honetan gure sentimenduak azaleratzea erraztuz.\nBarre-algara, desinhibitzea eta hitz-jario sor ditzake. Baina bitartean ikusmen eta entzumen haluzinazioak; errealitate, denbora eta espazioaren ikuspuntu distortsionatuak; eta "bidai txarrak" eta ikara-krisiak ere pasa ditzakezu.\nEfektu fisikoak ugariak dira: gorputz tenperaturaren igoera, goragalea, botaka-gura, beherakoa, desoreka, pertzepzioaren falta...\nBeste droga haluzinogeno batzuetan gertatzen den bezala bere eragina pertsonaren gogo-aldartearen arabera izango da.\nOrdu erditik bi ordura arte kostatu ahal zaio efektua egiten hastea horregatik hobe da bat-batean kopuru handiak ez hartzea, efektuak 12 ordu iraun ditzakeelako.\nOhikoak dira ikara- eta estutasun-krisiak, hau da, "bidaia txarrak" gertatzea. Hau saihesteko gomendatzen da onddoak jan ez dituen pertsona batekin egotea, leku lasai eta ireki batean (inola ere ez diskoteketan). "Bidai txar" bat izatekotan, leku bare batera joan, estimulu gutxikoa, lasaitu, burua garbi utzi eta norbaitek suabe eta lasai hitz egin behar dizu. Horrelako bat izan ostean, beste bat gertatzeko probabilitate handia dago.\nBeste substantzia batzuekin nahasten bada (alkohola, ketamina edo kannabisarekin batez ere) bere eraginak indartu egiten dira eta esperientzia txar bat edukitzeko joera areagotzen du.\nLuzaroan zenbait ondorio sor ditzakete batez ere astean behien baino gehiagotan hartu ez gero. Ondorio hauek ez dira inondik ere atseginak eta nahiko arazo larriak suerta ditzakete:\nSubstantzia haluzinogenoak garunaren funtzionamenduan ondorioak izaten dituzte, batez ere, honako efektuak sortuz: errealitatearen deformazioa (irrealak diren gauzak entzun, ikusi edo sentitu), aldaketak arrazoitzeko prozesuan eta sarbidea kontzientziaren beste maila batzuetara.\nArazo fisikorik ez du sortzen onddo hauek kontsumitzeak baina bai oso arazo psikologiko larriak. Eldarnioak, paranoiak, eskizofrenia-arazoak eta estutasun larriko egoerak sortzen ditu baina azken honenak ez ditu bakarrik drogaren menpean sortzen (flashback).\nLoa hartzeko arazoak sor ditzake, horregatik hurrengo egunetan ongi deskantsatu behar da, esperientzia gogorra eta luzea izaten baita.\nEz dute frogatu inolako menpekotasuna sortzen duenik baina zenbaiteko tolerantzia bai. Beste droga batzuekiko ere era bateko tolerantzia antzeko bat sor ditzake.\nMultimedia: Psilocybe semilanceata\nEspezieak: Psilocybe semilanceata\nIndex Fungorum: 232492\n1871. urtean deskribatutako onddoak\nTriptamina psikodelikoaren eroaleak\nOrriaren azken aldaketa: 4 maiatza 2021, 19:59.


Rayo Vallecano VS Athletic Club 2012-1-28 | Athletic Clubeko Webgune Ofiziala\n2012-1-28 - 18:00\nUrrezko puntuak zelai zail batean\nRayo Vallecanok 2 Athletic Clubek 3 Athletic Clubek garaipen garrantzitsua eskuratu du Rayo Vallecanoren zelaian…\n2012ko urt. 28a\nRayo Vallecanok 2 Athletic Clubek 3\nAthletic Clubek garaipen garrantzitsua eskuratu du Rayo Vallecanoren zelaian 2-3 irabaziz. Hiru puntu oso garrantzitsuak partida itsusi eta borrokatuan, azken finean espero zen bezala. Fernando Llorentek gure taldearen hiru golak egin ditu, bere kirol ibilbideko lehen hat-tricka Ligan osatuz. Rayoren golak Michuk eta Arribasek egin dituzte. Eta orain bai, Kopa dugu zain asteartean Mirandan. Alde batzuetan ez da norgehiagoka oso ezberdina izango.\nEspero zen legez partida ez zen abagunerik onena ekimen iraunkorra eramateko eta estrategiako jokaldiek berebiziko garrantzia izango zuten, eta halaxe izan da. Golak, aukerak, borroka latza eta emozioa gainezka, zelaian eta harmailetan, ikuskizun polita baita talde bietako jarraitzaileak bakoitzari berea eta berdegunean gertatu behar dena gerta dadila.\nEta teoriatik praktikara. Hamargarren minutuan etxeko golegileak, Michu, bat eta zerokoa buruz korner baten jaurtiketa errematatuz Tamudok buruz ukitu ondoren. Honez gero Iñigo Perezek txartel horia zeukan jada eta baloi bakoitza guda bat zen. Trashorrasek desbideraturik jaurti du 14garrenean eta partidak ez zeukan itxura onegirik, baina zelai txiki horretan oraindik asko gertatzeke zegoen. Eta gertatu da, Perezek falta jaurti du zelai erditik eta Llorentek buruz bere nagusitasuna erakusteari ekin dio. Burukada eta banakoa. Casadok bere txartela ikusi du eta lehia orekatu da, baina lasaitu ez.\nAthletic hobeto kokatu da eta 24garrenean Llorentek baloi luzea ondo jaitsi eta prestatu du eskuinez bigarrena ezartzeko. Gainera Tamudok zelaia utzi behar izan du besoan min hartu eta gero Iraizozek gelditu dion jaurtiketan. Rayco bere tokian sartu da. Halaz ere, Vallecasen lo hartuz gero ezusteak berehalakoak dira eta bi minutu beranduago berdinketa heldu da. Iraizozek jaurtiketa bat desbideratu du, baina ez urrutira eta baloia marratik oso gertu geratu denez, erne zegoen Arribas atzelariak esferikoa bultzatu baino ez zuen egin behar harmailak sutan ipintzeko.\nHortik atsedenaldira arte Rayo Vallecano izan da jaun eta jabe. Movillaren zartakoari erantzun ona eman dio Iraizozek 33garrenean, baloia desbideratuz. Titok gutxigatik kanpora jaurti du 36garrenean eta 43garrenan Michuk izugarrizko aukera izan du Iraizozi baloia hanketatik ostu ostean. Zorionez atezainak bere hankasartzea azkar konpondu du eta baloia oinetatik kendu dio aurrelariari.\nBigarren zatian gauzak ez dira horren errazak izan etxekoentzat. Athletic sendoago egon da eta gainera eraginkortasuna mantendu du. Minutuak pasa ahala Rayo Vallecanok gehiago igarri du erritmo altua. Beste lesio bat, Dani atezainarenak, Cobeñoren presentzia ahalbidetu du. Jokaldi horretan Susaetak abagunea izan du baina Tito azken unean gurutzatu da.\nEta irten eta berehala Cobeñok Llorenteren burukada harrapatu du, nahiz eta beranduago ezin izan du gauza bera egin. Munian zelaiaratu da Susaetaren ordez eta, lehen zatian ez bezala, Rayok pazientzia behar izan du lehen abagunea dastatzeko, 65. minutura arte hain zuzen ere. Iraizozi baloiak ihes egin dio, Michuk kontrolatu du, baina jaurtiketa egiteko lekurik ez du topatu eta atzera egindako pasea Trashorrasek langa gainetik bidali du.\nHortik gutxira Llorentek hirugarrena egin du eta, azkenik, aspaldian Lanzaroteren aurka Kopan egin zuen legez, haren hirugarrena egin du Ligan. Toqueroren erdiraketa ona izan da oso eta burukada barrura joan da Cobeñok ukitu duen arren. David Lopezek, aspaldiko partez taldean sartu barik zegoen, urrutitik kanpora jaurti du eta Llorentek laugarrena egiteko aukera aparta izan du, baina oraingo honetan burukada langara joan da. Ostean Delibasicek Piti ordezkatu du eta Athletic lasaiago bizi da, Vallecasen lasaia egotea ia ezinezkoa den arren.\nEkiza ere taldera itzuli da Iñigo Perezen ordez eta hiruko defentsa antolatu da. Azken ahalegina etxekoentzat, Herrera Toqueroren ordez zelaian zela: Raycoren jaurtiketa bat kanpora, Michuren jaurtiketa Iraizozen eskuetara eta unerik zailena 86garrenean heldu da Trashorrasen jaurtiketa bat Iraizozek ezin izan duenean harrapatu. Azkenik ez da ezuste gehiagorik gertatu, beharbada Ligak zor dion apur bat itzuli dio Athletic eta taldea jada Kopako finalerdietan pentsatzen ari da.


Irekia Eusko Jaurlaritza - Gobierno Vasco :: EHAA xedapena 201901342\nAldizkariaren data: 2019-03-13 Aldizkari honetan argitaratua: 2019051\nIRAGARKIA, 2019ko otsailaren 4an Universidad del País Vasco / Euskal Herriko Unibertsitateko errektoreak emandako ebazpena jakinarazteko dena. Ebazpena Estatutuen 70. artikuluan datza.\nGaiak: ERABAKI ADMINISTRATIBOAK; DISZIPLINAKO ERREGIMENAREN ARAUDIA; EHU: EUSKAL HERRIKO UNIBERTSITATEA\nHurrenkenaren zenbakia: 201901342\nSaiatu gara Errektoreak 2019ko otsailaren 4an emandako ebazpenaren berri ematen, baina ez dugu lortu. Horrela, bada, iragarki hau argitaratu dugu, urriaren 1eko 39/2015 Legea, Administrazio Publikoen Administrazio Prozedura Erkidearena, 44 eta 46. artikuluetan zehaztutakoari jarraituz.\nEbazpena jendaurrean jarri dugu interesatua jakitun jartzeko, eta jakinarazpentzat hartu behar du. Honako oharra izan beharko du kontuan:\n2019ko otsailaren 4ko Ebazpenaren edukia osoa jakin nahi badu, interesduna UPV/EHUko Idazkaritza Nagusiko buruarengana joan beharko da 10 eguneko epean, iragarki hau Estatuko Aldizkari Ofizialean argitaratzen den egunetik kontatzen hasita. Jendaurreko ordutegian joan beharko da. Helbidea: EHU – Errektoregoko Eraikina, Sarriena auzoa, z.g.– 48940, Leioa.\nLeioa, 2019ko otsailaren 28a.\nOhiko osoko bilkura (2014/4/3)\nIRAGARKIA, 2019ko otsailaren 4an Universidad del País Vasco / Euskal Herriko Unibertsitateko errektoreak emandako ebazpenaren bidez irekitako prozeduran emandako ebazpena jakinarazteko dena. Jakinarazpena Idazkaritza Nagusiak bidali zuen eta Estatutuen 70…\nIRAGARKIA, 2019ko otsailaren 4an errektoreak emandako ebazpenaren bidez irekitako prozeduran, erabakitako probaldiaren irekiera eta zitazioa jakinarazteko dena. Jakinarazpena Idazkaritza Nagusiak bidali zuen eta Estatutuen 70. artikuluan datza.\nIRAGARKIA, 2019ko otsailaren 4an Universidad del País Vasco / Euskal Herriko Unibertsitateko Errektoreak emandako ebazpenaren bidez irekitako prozeduran emandako kargu-orria jakinarazteko dena. Jakinarazpena Idazkaritza Nagusiak bidali zuen eta Estatutuen…\nIRAGARKIA, 2019ko otsailaren 4an Universidad del País Vasco / Euskal Herriko Unibertsitateko errektoreak emandako ebazpenaren bidez irekitako prozeduran, emandako ebazpen proposamena jakinarazteko dena. Jakinarazpena Idazkaritza Nagusiak bidali zuen eta Estatutuen…\nIRAGARKIA, 2016ko martxoaren 4ko UPV/EHUko Errektorearen ebazpena jakinarazteko dena. Jakinarazpenak zerikusia du espedienteari hasiera ematen zion 2015eko irailaren 21eko Ebazpenarekin, Idazkaritza Nagusiak bidalitakoa, eta Estatutuen 70. artikuluan…\nIRAGARKIA, errektorearen 2017ko apirilaren 18ko Erabakia jakinarazteko dena. Jakinarazpenak zerikusia du Universidad del País Vasco / Euskal Herriko Unibertsitateko errektorearen 2016ko irailaren 1eko ebazpenarekin, Idazkaritza Nagusiak bidalitakoa eta Estatutuen…\nIRAGARKIA, erabaki proposamen bat jakinarazteko dena. Jakinarazpenak zerikusia du UPV/EHUko errektorearen 2015eko irailaren 21eko ebazpenarekin, Idazkaritza Nagusiak bidalitakoa eta Estatutuen 70. artikuluan datza.


M1, denok Iruñera! - Azpeitiko Ezker Abertzalea - Uztarria (Azpeitia)\nAzpeitiko Ezker Abertzalea | Ekonomia\n2019ko api. 29a, 10:49\nLangile borroka(k) hauspotzeko eguna dugu Maiatzaren Lehena. Bizi dugun momentuari begiratuta, baditugu horretarako arrazoiak:\nKapitalaren eta bizitzaren arteko talka bortitza. Askotariko krisiak eragiten ari da sistema kapitalista heteropatriarkala: zaintzarena, krisi energetikoa, ekologikoa, geopolitikoa, demografikoa. Desberdintasun geroz eta handiagoen garaian gaude. Eta desoreka horiek sistemaren ondorio baino sistemaren oinarri dira, sistemak behar ditu bizirauteko.\nKrisi sistemikoaren aurrean kapitalismoak kapitalismo gehiagorekin erantzuten du, nagusikeria eta muturreko dominazioarekin, faxismoarekin. Trump, Bolsonaro, Fronte Nazionala... estatu bakoitzea bere forman, eta espainiar estatuan hiru buruko eskuin muturraren forman, jarrera atzerakoi eta birzentralizatzaileekin, errepresio politiko, polizial eta judiziala baliatuz, feminismoaren aurka lerrokatuz, migranteen kontra oldartuz.\nUltraeskuinaren hazkundeak markatua dator, beraz, hauteskunde politikoen zikloa, eta okertzeko beldurrik gabe esan dezakegu, ez krisi sozialari, ez lurralde krisiari, irtenbide demokratikorik emateko aukerarik ez dagoela Estatu espainiarriaren baitan.\nFaxismoaren eta kapitalaren oldarraldia azken urteetan bizitu dugun inboluzio hirukoitzean sakontzera dator: inboluzio soziala, patriarkala eta nazionala. Eta inboluzio hirukoitza eta demokrazia galera eskutik doaz. Estatuarekiko menpekotasunak eragin zuzena du demokraziaren gainbeheran, baita elite ekonomikoaren neurrira eraikitako eredu ekonomiko eta sozialak ere.\nGertatzen ari dena ulertzeko arrazoi ugari daude, baina bada bat oso agerikoa: bizitzaren prekarizazio prozesua. Prekarizazioa dominaziorako tresna da sistemarentzat. Aski ongi daki hori botere ekonomiko eta politikoak. Horren aurrean, “bizitzak erdigunera”, diogu. Eta iazko plantoarekin bezala, aurtengo Martxoaren 8ko greba feministak mugarri historikoa jarri du borroka horretan. Sistema zalantzan jartzea lortu dugu guztion artean eta aldaketaren alde dagoen gehiengoa garela argi geratu da. Bizitza erdigunean jarriz, lan guztien aitortza eta banaketa, eta ondorioz, aberastasunaren banaketa ekarriko duen ereduaren alde egin dugu lantokietan zein kalean.\nFeministak, pentsiodunak... Euskal Herrian irekita ditugun borroka ezberdinak bultzada dira lan munduan borroka sindikalak pizteko. Enplegu duinerako oinarrizko zoru komuna ezarri eta lan munduan ere ertzetan dauden langile sektoreek erdigunerako bidea egin ahal izan dezaten, honako aldarrikapen hauek egiten ditugu: 1.200 euroko gutxieneko soldata eta 35 orduko lanastea, prekarizazio eredu oro ezabatzea, diskriminazio mota guztiak amaitzea, lanetik etxera bizirik eta osasuntsu itzultzeko eskubideak eta geure erabaki propioak berton hartu ahal izateko marko propioa.\nEuskal Herrian ez dago paradisurik, baina hemen badagoena indarra da, errealitatea irauli eta sistema berri bat eraikitzeko, kapitalak marrazten digun ortzimuga ilunaren aurrean antolatzen eta mobilizatzen jarraitzeko. Kapitala hautsi eta bizitzari eutsi, diogu, kapitalaren eta bizitzaren arteko talkan aukera nagusi bi daudelako: kapitalak irabaztea, indartsuenaren legearekin, inperialismoaren, autoritarismoaren eta faxismoaren eskutik ala bizitzaren alde gaudenok irabaztea, ezker soberanismoaren eskutik bizitza zentroan jarriko duen eredu berri bat gailentzea lortuz, demokrazian eta justizia sozialean oinarritua.\nErresistentziatik harago, eraikuntzara igarotzeko baldintzak daude. Klase ikuspegi feminista batetik antolatuz, eta herri ikuspegitik eraginez. Kolektibotasunak ematen digun indarretik erabaki eta eraiki nahi dugu bestelako Euskal Herria, espainiar Estatutik datorren inboluzioaren aurrean beste ortzimuga bat irekitzeko.\nAzpeitiko ezker abertzaleak dei egiten du LABek Iruñean antolatu duen manifestazioan eta ekimenetan parte hartzeko. Bertara joateko autobusa egongo da asteazkenean, 9:15ean, anbulatorio aurretik abiatuta, eta itzulerako autobusa 18:00etan izango da. Joan-etorrirako izen-ematea Orkatzen duzue.


Mugak hausten | UEMA - Udalerri Euskaldunen Mankomunitatea\nHasiera » komunikazioa » Mugak hausten\n2014(e)ko maiatzak 16 komunikazioa Erantzunak desaktibatuta daude Mugak hausten sarreran\nAtzo hasita, Lasarte-Oriako Manuel Lekuona Kultur Etxean Udaltop Soziolinguistika jardunaldia burutzen ari dira bi egunez. Herri erakundeen barruan euskararen erabilera zabaldu, eta, aldi berean, trinkotzeko eratzen diren planen berrikuntzan murgildu dira parte hartzaileak. Alde batetik, herri administrazioetako euskara teknikarien mundua, eta, bestetik, soziolinguistikaren mundua, hausnar egitera bildu dira gai beraren gainean: “Euskara erabiltzeko planak, elkarrekin berritzen.”\nGaur goizeko saioan, Imanol Haro, UEMAko euskara teknikariak, “Erabilera planak: Mugak hausten” ponentzia aurkeztu du. Besteak beste, hizkuntza politikaren mugak, UEMAk udalen euskalduntzean egindako lana eta etorkizunerako erronkak izan ditu hizpide.\nUdalak euskalduntzeko bidean topatutako muga eta zailtasunak nabarmendu ditu Harok hitzaldiaren sarreran. Bere esanetan, “Hizkuntza politikaren definizio murriztu bat da nagusi. Hizkuntza politikaren arduraduna, eragilea eta erantzulea euskara zerbitzua da, eta bere jarduna euskararen sustapenarekin dago lotuta. Hartara, euskara zerbitzutik at hizkuntza politikak pisu txikia du, eta euskararen egoeran eta euskaldunen inguru soziolinguistikoan eragina duten erabaki potoloenak euskara zerbitzutik at hartzen dira.”\nHarok gogora ekarri du UEMAren jardun eremu nagusia bi marko juridikotan bereizita dagoela: Euskal Autonomia Erkidegoa eta Nafarroako Foru Erkidegoa. “Esparru horietan euskara ofiziala izan arren, ofizialtasun hori ez dago berdin garatuta/barneratuta, eta erakunde publikoek ez dute jarrera berbera…” Euskara teknikariaren esanetan, ezberdintasun horiek zailtasun bilakatzen dira egunerokoan.\nElebitasun orekatu zorrotzaren ereduari lotuta, erdara nagusi den eremurako “lorpen handia” izan daitekeela aipatu du. Aldiz, gune euskaldunean erdararen presentzia indartzea dakar, eta egoera horren aurrean galdera bota du Harok, “badago borondaterik elebitasun orekatu zorrotzetik haragoko ezer egiteko?” Izan ere, Haroren esanetan, “hizkuntza politika borondatezko atxikimenduan dago oinarrituta, ez du derrigortasunaren eremua landu edo ez dago derrigortasunaren eremua lantzeko aukerarik. Eta horrek, “aukerak eman ordez aukerak zapuztu egiten dizkigu.”\nHitzaldiaren bigarren zatian UEMAk udalak euskalduntzen egindako lanaren berri eman du, Harok. Euskara teknikariak azaldu du UEMAko udaletan euskararen erabilera neurtzeko egindako azken diagnostikoaren arabera, UEMAko 29 udal euskaraz osotasunean funtzionatzeko gai direla. 26 udalek nagusiki euskaraz eta ele bietan (euskarari lehentasuna emanda) funtzionatzen dute, eta 13 dira oraindik ele bietan lan egiten duten udalak.\nEtorkizunera begira jarrita, euskararen normalizaziorako bidea urratu nahi du UEMAk. Eta horretarako, “hainbat muga higatzen, desagerrarazten edo gainditzen” pausoak eman behar direla esan du UEMAko euskara teknikariak. “Pauso bakoitza euskararen normalizazioaren aldeko pausoa izango da, eta hori bezain argi daukagu hori onuragarria izango dela udalen euskararen erabileran hobera egiteko.”\nAurreko albistea Munduko udalerri euskaldunenak ezagutu eta arnasguneez ikasteko ekarpen interesgarria egin du Tribuaren Berbak saioak\nHurrengo albisteaMerkataritza eta ostalaritzan euskararen erabilera areagotzeko egitasmoa jarri dute abian, Oiartzunen\nUdaltopek EAEko Udal Legeari ekarpena egin nahi izan dio


Los tarantos - Cervantes & Shakespeare zineman - Nafarroako Filmoteka\nApirilaren 27a, asteazkena\nBartzelonako ijitoen bi familiaren arteko gatazka gordinaren kronika: "Tarantotarrak" eta "Zorongotarrak". Ezkontza batean, Rafaelek, tarantotarrak, Juana zorongotarra ezagutzen du. Bi gazteek, jaiaren magian murgilduta, betiko maitasuna zin egiten diote elkarri odol-itun bat eginda. Maitasun-gau baten ostean, etsaiak diren bi familiatakoak direla ohartzen dira. Rafaelen amak, Juanaren dantzaren xarmak liluratuta, gorrotoa gainditzen du, baina Juanaren aitak ez du ezkontza onartu nahi.\nAlfredo Mañasen antzezlan batean oinarrituta dago, eta William Shakespeareren Romeo eta Julieta obraren bertsio bat da. Ziklo honetan sartu dugu programazio honetan gogoan daukagun dramagile ingelesaren obra oinarri hartuta Espainiako zineman egin zen egokitzapenetako bat baita.\nRovira-Beletaren obra Espainiako zinemaren klasikoetako bat da, eta estreinatu zen unetik bertatik goretsi zuten. Film hau ingelesez besteko filmik onenaren Oscar saria irabazteko hautagai espainiarretako bat izan zen (Federico Fellinik kendu zion Ocho y medio filmarekin).\nZuzendaria: Francisco Rovira-Beleta\nGidoia: Alfredo Mañas (William Shakespeareren lana oinarri hartuta)\nMusika: Andrés Batista, Fernando García Morcillo, Emilio Pujol, José Solá\nInterpreteak: Daniel Martín, Sara Lezana, Carmen Amaya, Antonio Gades, Antonio Prieto, José Manuel Martín, Margarita Lozano, José Manuel Soriano.


Gol faltak atzera ere Osasuna zigortu du – Taxoareko Hitza\nGol faltak atzera ere Osasuna zigortu du\n22 otsaila, 2016 22 otsaila, 2016 Taxoareko Hitza\nOsasuna-Zaragoza (1-1)| Partida ederra izan zen nafar eta aragoiarren arteko derbia. Gorritxoek azkenaldiko neurketarik onena jokatu zuten. Alabaina, ate aurrean asmatu ez, eta puntu bakarrarekin konformatu behar izan ziren.\nAzken lau partidetan itxura kaskarra eman ostean, igandean Osasunak freskotasuna eta dizdira berreskuratu zituen. Martinek eskema aldaketa egitea deliberatu zuen, lau defentsa eta euskarri bikoitza zelairatuz, eta emaitza ikusita esperimentua ongi atera zitzaiola esan daiteke. Hasiera hasieratik taldeari garbi somatu zitzaion ez zela iragan asteetako Osasuna bera. Garaipen gose handiarekin zelairatu ziren Martinen gizonak. Talde oldarkorra, intentsitate handikoa izan ziren. Uneoro Zaragozaren areara arriskuarekin iristen tematu ziren, eta defentsa lana egin behar izan zutenean sendotasun handia erakutsi zuten. Gauza bakarra falta izan zitzaien: ate aurrean eraginkorrago izatea.\nNeurketako lehen minutuetan begi bistan gelditu zen nafar eta aragoiarren arteko derbiak erritmo handia izan behar zuela. Osasuna garaipena kosta ala kosta lortu nahirik zelairatu zen, eta Zaragoza ere helburu berarekin irten zen Sadarreko berdegunera. Minutuen joanarekin batera, Osasuna pixkanaka zelaian nagusi izaten hasi zen. Baloiaren jabetza bere egin zuela, hegaletatik eraso egiteari ekin zion. Nabarmentzeko moduko protagonsimoa izan zuen ezker hegalean kokatu zen Alex Berenguerrek. Bere abiaduraz baliaturik, behin eta berriro saiatu zen defentsei izkin egin eta erdiraketa arriskutsuak jartzen. Haren hegaletik sortu ziren gorritxoen gol abagunerik gehientsuenak. Horietako batean Urko Vera lehen gola egitear izan zen, baina Zaragozako atzelari Cabrerak aurrelari gorritxoaren errematea ekidin zuen.\nGorritxoek lehen zatian izan zuten gol abagunerik garbiena atzokoan bikain aritu zen Antonio Otegik izan zuen. Zelai erdian baloia lapurtu, eta bakar bakarrik gelditu zen atezainaren aurrean, baina jokaldia amaitzerakoan ez zuen asmatu. Horrenbestez, jokoaren ekimena eta gol abaguneak gorritxoek zituzten, baina horrek ez zuen esan nahi aragoiarrak guztiz menpean zituztenik. Ezta gutxiago ere. Kontraerasoak baliatuta nafarren areara arriskua hasi ziren eramaten, eta 41. minutuan, partida atsedenera heltzear zela, huts eta batekoa egin zuten, Lanzaroteren bidez. Honen erdiraketak Nauzet aurreratuta harrapatu zuen, eta baloia inork ukitu gabe atean sartu zen. Kolpe gogorra izan zen gorrientzat, zelaian nagusi izan arren atsedenera markagailuan atzetik iritsi baitziren.\nHaatik, Martinen jokalariak ez zeuden amore emateko, eta atsedenetik itzuli eta berehala banakoa egin zuten. Golegilea David Garcia izan zen, Roberto Torresek ateratako kornerra sareetara bidali zuena. Berdinketa lortu ostean, gorriak garaipenaren bila joan ziren, kanpokoek urrats bat atzera egin zuten bitartean. Martinek aulkia mugitzeari ekin zion, taldea hiru puntuak lortzeko eginahal horretan hauspotzeko asmoz. Horrela, lehenik eta behin Pucko atzokoan desagertu samar ibili zen Olavideren ordez zelairatu zuen, eta ondoren De las Cuevasek Otegiren lekua hartu zuen.\nGauzak horrela, bigarren zatian Osasunarenak izan ziren berdinketa apurtzeko abagune guztiak. 62. minutuan De las Cuevasek gola egin zuen, baina marrazainaren arabera jokoz kanpo zegoen. Bost minutu geroago, Puckok bigarrena egiteko abagune ezinhobea akastu zuen. Dena alde zuela, Manu Herrerak eslobeniarraren jaurtiketari erantzun ederra eman zion. Hortik aurrerako minutuetan Osasunak garaipenaren gola egiten saiatu zen, baina nekea tarteko, erritmoa apur bat jaitsi zutela esan daiteke. Horrela, azken hatsera arte saiatuagatik, azkenean berdinketarekin konformatu behar izan ziren. Igandean, atzera ere, gol faltak Osasuna zigortu zuen.\nSailkapenari begira, Zaragozaren aurka lortutako puntuak gauzak ez zituen gehiegi aldatu. Gorriak uneon zortzigarren dira, seigarren den Mirandesen puntu kopuru berarekin (40). Behera begira ere gauzak oso estu daude, hamaikagarrena hiru puntu eskasera baitute. Hortaz, denboraldi amaieran igoeraren lehian egon nahi ezkero, puntuak hirunaka batzen hastea dagokio Osasunari. Hurrengo geltokia: Cordoba.\nPrevious postPromozio postuera bueltatu nahi du Osasunak\nNext postSusperraldia berresteko abagunea